qundao/data-zh-poetry huggingface dataset:
题席光亭
作者：湛若水
朝代：明

吾师一席光，从谁借于是。一声凤凰鸣，五色映天地。此光师自光，何预他人事。自性得自天，无借亦无匮。不离一席间，天地万物备。
题张公洞
作者：湛若水
朝代：明

千奇万怪不可睹，混沌死矣谁凿之。若使公能回造化，不将混合此何为。
题心渔为钱洪甫乃尊
作者：湛若水
朝代：明

有心不在渔，纵渔亦无心。所以直钩子，心与寒潭深。无心亦无弦，吾以忘吾琴。
题恒彰侄新居堂壁
作者：湛若水
朝代：明

恒彰新润屋，门对我瀛洲。孙茁兰芽华，应知代代侯。
题扇与李庭清
作者：湛若水
朝代：明

岳道微行清远时，馆人先梦泄天机。相逢记得庭清语，古寺东林月色辉。芦花杳杳送风凉，云谷深深引兴长。九十六峰留我住，忘归不记是他乡。
题扇与李庭清·其一
作者：湛若水
朝代：明

岳道微行清远时，馆人先梦泄天机。相逢记得庭清语，古寺东林月色辉。
题扇与李庭清·其二
作者：湛若水
朝代：明

芦花杳杳送风凉，云谷深深引兴长。九十六峰留我住，忘归不记是他乡。
题扇寄严介翁阁老
作者：湛若水
朝代：明

把柄入手便生风，一面摇时面面同。感应有如躬握吐，翁今握吐即周公。
题扇寄何上舍
作者：湛若水
朝代：明

何曾二子游杨辈，霜雪青霞候我门。可是行云无定迹，东风招手白云端。
题扇寄山西潘春谷子抑
作者：湛若水
朝代：明

天南天北梦难通，春谷风同云谷风。舒卷乾坤一箑耳，莫教春信断来鸿。
题扇寄端溪彭太守兼呈王端溪宗伯
作者：湛若水
朝代：明

一握清风弥六合，此风传播到端溪。无中生有如神速，勿以炎凉间弃携。
题扇寄邹东廓司成
作者：湛若水
朝代：明

东廓惟应更有西，兼愁南北规尘迷。廓清直到廓然处，一握清风老手题。
题扇赠郭平川太守二首
作者：湛若水
朝代：明

心平灵似水平清，纯正堂前有准铭。此是中都旧风教，平川传播到洪城。平川消息问何如，只有中思是坦途。奋箑无中生有处，应知有有即无无。
题扇赠郭平川太守二首·其一
作者：湛若水
朝代：明

心平灵似水平清，纯正堂前有准铭。此是中都旧风教，平川传播到洪城。
题扇赠郭平川太守二首·其二
作者：湛若水
朝代：明

平川消息问何如，只有中思是坦途。奋箑无中生有处，应知有有即无无。
题扇送平川侄尚恺
作者：湛若水
朝代：明

小阮能随大阮游，收身连理洞藏脩。川翁巨眼同观海，家学湖西第一流。百尺竿头今进步，新诗题箑记春秋。
题扇面尽寄陈云山中丞
作者：湛若水
朝代：明

两舟系彼岸，共说波涛话。我若归去来，江山胜如画。
题拟松亭
作者：湛若水
朝代：明

岳顶亦松耳，托根故不同。遂为人所慕，拟置幽亭中。得之亭益幽，浩浩生高风。若有抚松人，等视无卑崇。
题探源
作者：湛若水
朝代：明

君家在宝潭，潭中有真源。若欲求至宝，更窥九层渊。
题方西樵宗伯凤鸣朝阳图
作者：湛若水
朝代：明

朝阳出东方，仪凤正皇皇。凤鸣自有时，得时为休祥。会看日中天，普照弥八荒。照见箫韶鸣，五彩成文章。宣尼有遗叹，礼乐空虞唐。何期千载下，重见春官堂。
题日惺斋为杬上舍封兼似乡进士郑世迪
作者：湛若水
朝代：明

日惺名尔斋，尔心日了了。天理日流行，天运日旋绕。心日日日惺，神理日日妙。一惺明德昭，太虚游八表。退藏外昭心，声臭不闻睹。惺惺斯不惺，长夜何时晓？
题易吉甫观心卷
作者：湛若水
朝代：明

易子一心耳，观之者又谁。两心相觅处，憧憧日往来。不如两置之，中思以无为。勿忘与勿助，此间有天机。
题易菊趣
作者：湛若水
朝代：明

菊亦有何趣，渊明独赏真。后来爱花者，总是学陶人。秋露与佳色，南山对入神。不逢易居士，谁识白纶巾。
题星石亭
作者：湛若水
朝代：明

在天成星象，在地成石形。谁能参两间，可住星石亭。
题春庵
作者：湛若水
朝代：明

求春春庵中，春了无可觅。逍遥坐灵台，生意盎充塞。问春从何来，来处亦无迹。化为方寸丹，可起天下瘼。
题曲庄
作者：湛若水
朝代：明

玉流本自直，屈曲随城陴。如玉人何在，年年流玉澌。
题曲江新定行窝壁
作者：湛若水
朝代：明
体裁：古风

宣尼救世心，爱人何汲汲？人或不受爱，伐木仍削迹。虽则仍削迹，亦爱不终息。倾覆与流离，吾道自正直。嗟予亦何人，弄影韶石侧。昔拟相江院，今为行窝室。成物固不能，反躬当自力。圣道大如天，渊深安可测？澄澄相江水，此心或能识。
题曲江新定行窝壁
作者：湛若水
朝代：明

宣尼救世心，爱人何汲汲？人或不受爱，伐木仍削迹。虽则仍削迹，亦爱不终息。倾覆与流离，吾道自正直。嗟予亦何人？弄影韶石侧。昔拟相江院，今为行窝室。成物固不能，反躬当自力。圣道大如天，渊深安可测？澄澄相江水，此心或能识。
题曹宁波太守语所藏吕泾野八分书大科训规因以赠之
作者：湛若水
朝代：明

宁波守执持，爱我大科规，既爱我规条，爱我叙规词。规条如布幅，叙规如线属。心几善恶间，敬肆隔云陆。敬肆慎心几，叙规象施为。规条应万事，为郡张四维。
题曾春官惟馨藏予小影
作者：湛若水
朝代：明

无言是吾真，君若请益起。默识如愚外，曾子可与此。
题李仲谦昆仲程门立雪图
作者：湛若水
朝代：明

亭亭高明家，廓然似吾庐。吾庐夫何如，天下之广居。入门对两生，无乃游杨欤。闻有立雪贤，雪深三尺馀。伊川不可作，举世无师儒。两生侍立门，又如濂溪徒。闻有吟卉姿，清风满八区。世无无极翁，谁传太极乎。太极在予心，风雪皆真吾。妆之还灵府，请君卷此图。
题松泉图为张伯牧中舍
作者：湛若水
朝代：明

松泉之图心外景，何以邮之称我心。我心似有松泉在，流地参天万万寻。
题横江草堂
作者：湛若水
朝代：明

横江风景吾昔游，一见横江消我愁。门对横江心似水，我歌浩浩万江秋。
题橘园野仙卷
作者：湛若水
朝代：明

种橘不种杏，杏多人病多。橘井有天泉，汲者来自歌。寄语野仙子，此泉同大罗。
题橘洲居士别业图
作者：湛若水
朝代：明

太湖畴昔吾曾游，东洙西崦入湖陬。小从悬木望缥缈，洞庭云飞天际流。茆公见我招手迎，惜也欲渡无扁舟。愤将湖水一口汲，喷济万物泽九州。三十年来抱孤志，时不可得徒淹留。披图宛见蔡氏裔，四时始悟功成休。高踪已逐鸱夷去，至今芳躅留橘洲。还闻橘洲邻夏湾，一水旁通流玉沟。两山对峙深门阙，瑞气浮空如蜃楼。橘洲居士称时清，五湖波浪谢五侯。花开花落记年华，玲珑硕果斜阳收。自非田桑八百之草庐，即为木奴过千头。居士居士谁与俦？自受天乐无人休，北圃南田游寿乡，一声长啸如鸾凰。俯视夫差避暑湾，豪华既尽何荒凉！吴王越相俱寂寞，惟有震泽春天三江瀼瀼之流长。居士有子曰九逵，隐居肯构以肯堂。通籍于今留翰苑，君子福泽殊未央。乘风飞锡欲与去，令我三十载幽期一日偿。当时请扫茅公坛，分我地亦何伤？
题毖斋
作者：湛若水
朝代：明

三阳舒盛德，万物皆发生。试问胡乃尔，隆冬闭元精。天道专乃直，地道翕而辟。欲会天地心，毖之在恭默。小毖通神明，大毖天地贞。毖之复毖之，上下同流行。查子开名斋，独得毖之义。不愧此屋漏，可以配天地。
题求志堂
作者：湛若水
朝代：明

志在焉用求，求之无定方。不求求便得，何处是他乡。
题洗罗江司空画菜
作者：湛若水
朝代：明

谁能笔底生春，老眼触处皆仁。生意可留此看，无然咬尽菜根。
题淮浦为杨敬之太仆
作者：湛若水
朝代：明

泠泠淮浦水，水清人亦清。有客来照影，浩然歌濯缨。岂但可濯缨，坐使心神澄。无穷川上意，日夜注沧溟。
题湛渎桥
作者：湛若水
朝代：明

何年姓此渎，天设岂无因。五百年来我，题诗过暮津。
题潘司马三锡册后
作者：湛若水
朝代：明

盘古未分判，乾坤尚鸿濛。一锡天地辟，再锡民物丰。三锡人文朗，圣人出弥缝。乃闻大圣先，三命滋益恭。佝偻走循墙，铭鼎垂无穷。莪峰新安秀，簪笏夙显庸。四方迈宣力，帝锡三褒功。玺书复叠降，纶綍何殷隆。父老行叹息，信哉仁者荣。将以铭肺腑，肺腑难为工。将以书诸绅，绅亦有违从。不如志诸册，置座胜鼎钟。匪以誇稽古，维表事君终。
题甘泉精舍
作者：湛若水
朝代：明

山下涓涓石下泉，惟应与尔洗心言。先生已在忘言处，一任滔滔赴大川。
题画七首
作者：湛若水
朝代：明

王母去何处，蟠桃几树幽。凭君收此画，方朔恐来偷。洪涛起舂天，天地谁撑拄。若非画品工，不信中流柱。盖有千寻木，千秋为栋梁。安得作大厦，尽庇尔多方。逝水滔滔去，水流心不流。舟行戒滟滪，暗石在中洲。吕纪挥醉笔，能作双鹤鸣。作者与鸣化，遗鹤在荒汀。稚子弄影罢，祇供静眼观。见影不见形，少间亦无存。我目无全画，翻怜影弄儿。相怜无了日，相弄无穷期。
题画七首·其一
作者：湛若水
朝代：明

王母去何处，蟠桃几树幽。凭君收此画，方朔恐来偷。
题画七首·其七
作者：湛若水
朝代：明

我目无全画，翻怜影弄儿。相怜无了日，相弄无穷期。
题画七首·其三
作者：湛若水
朝代：明

盖有千寻木，千秋为栋梁。安得作大厦，尽庇尔多方。
题画七首·其二
作者：湛若水
朝代：明

洪涛起舂天，天地谁撑拄。若非画品工，不信中流柱。
题画七首·其五
作者：湛若水
朝代：明

吕纪挥醉笔，能作双鹤鸣。作者与鸣化，遗鹤在荒汀。
题画七首·其六
作者：湛若水
朝代：明

稚子弄影罢，祇供静眼观。见影不见形，少间亦无存。
题画七首·其四
作者：湛若水
朝代：明

逝水滔滔去，水流心不流。舟行戒滟滪，暗石在中洲。
题画二首
作者：湛若水
朝代：明

吾闻青精鸟，鸣则有大水。列之在旌旗，为世智者耻。鸲鹆学人言，翻能避罗网。人迷祸福途，徒居万物上。
题画二首 其一 圯桥进履
作者：湛若水
朝代：明

进履之心，可以授道。惜哉师传，未闻何奥。
题画二首 其二 希夷睡图
作者：湛若水
朝代：明

不醒是梦，醒亦是梦。既同是梦，长年何用。
题画二首·其一
作者：湛若水
朝代：明

吾闻青精鸟，鸣则有大水。列之在旌旗，为世智者耻。
题画二首·其二
作者：湛若水
朝代：明

鸲鹆学人言，翻能避罗网。人迷祸福途，徒居万物上。
题画二首·圯桥进履
作者：湛若水
朝代：明

进履之心，可以授道。惜哉师传，未闻何奥。不醒是梦，醒亦是梦。既同是梦，长年何用。
题直庵
作者：湛若水
朝代：明

世有好直者，直行悲途穷。直视不仰天，直立不俯躬。若有用直者，如绳无曲木。如弦有高音，如矢利于镞。或有徒直者，心不藏丝毫。与人无可否，于物忘卑高。我直异于是，用一而化二。生理本不回，修之敬为地。
题石泉精舍图
作者：湛若水
朝代：明

紫云在云外，幽居紫云里。空谷烟萝深，深藏配君子。
题碧潭为丹山馆人朱挥使
作者：湛若水
朝代：明

碧潭如碧天，天与碧相连。欲普乌龙泽，须借雷霆鞭。
题竹轩卷为约宾曹凤朝文瑞
作者：湛若水
朝代：明

卜得云居岂偶然，地藏天作乃神存。有人任了经营事，终日无为对竹轩。
题第一峰泉二首
作者：湛若水
朝代：明

双泉驾群峰，大科乃泉窦。科比泉高卑，已过十八九。碧云与紫姑，无乃科麓乎。是为第一峰，斯名岂云诬。大科樵中尊，双泉在科南。泉比科上下，已过十二三。宝鸭与双鱼，无乃流之馀。是为第一泉，斯名讵云虚。
题第一峰泉二首·其一
作者：湛若水
朝代：明

双泉驾群峰，大科乃泉窦。科比泉高卑，已过十八九。碧云与紫姑，无乃科麓乎。是为第一峰，斯名岂云诬。
题第一峰泉二首·其二
作者：湛若水
朝代：明

大科樵中尊，双泉在科南。泉比科上下，已过十二三。宝鸭与双鱼，无乃流之馀。是为第一泉，斯名讵云虚。
题终慕卷为安福王良辅翰臣
作者：湛若水
朝代：明

阅空终慕卷，掩卷一沈吟。我有终身念，卷之无处寻。
题翁东白别号
作者：湛若水
朝代：明

邻翁能爱东方白，喜忆通宵海底明。祝融夜见浮金晕，玉色祥云捧日精。
题自师堂二首 其一 处静
作者：湛若水
朝代：明

在静而无静，在动而无动。试问动静神，处者谁人用。
题自师堂二首 其二 润崖
作者：湛若水
朝代：明

山泽形相隔，一气本相通。若识山崖体，方知泽润功。
题自师堂二首·处静
作者：湛若水
朝代：明

在静而无静，在动而无动。试问动静神，处者谁人用。山泽形相隔，一气本相通。若识山崖体，方知泽润功。
题芳洲为袁御医作
作者：湛若水
朝代：明

闻说芳洲好，芳洲吾爱之。芳洲有名橘，橘井有名医。名医能医人，大医能医国。吾怀一寸针，不得起民瘼。
题萧师孔乐庵
作者：湛若水
朝代：明

师孔号乐庵，此庵有何乐。若了寻常心，心庵半忘却。
题衡岳奇游卷赠何生于逵
作者：湛若水
朝代：明

吾闻衡岳有五峰，十年磊磈吾胸中。去春春风送我游，梯上云雨迷行踪。回车神游十一拍，一拍缥缈鞭苍龙。何生仙骨何神通，先我飞锡驻祝融。祝融君须我问讯，朱明小憩待秋风。何生毛骨本仙侣，许执几杖还相从，吾将拉子游无穷。
题西溪卷为俞进士宪乃祖
作者：湛若水
朝代：明
体裁：古风

何以慕西溪，因见西溪派。涓涓照人清，澈底清可爱。弄艇西溪云，月出东溪外。不见溪畔翁，溪月长相待。永以贻孙谋，濯缨溪上流。
题西溪卷为俞进士宪乃祖
作者：湛若水
朝代：明

何以慕西溪？因见西溪派。涓涓照人清，澈底清可爱。弄艇西溪云，月出东溪外。不见溪畔翁，溪月长相待。永以贻孙谋，濯缨溪上流。
题谏议祠
作者：湛若水
朝代：明

冬日昌平郭，吟诗谏议祠。志存时事往，道在后人思。古木藤萝上，荒庭俎豆微。瞻鸟下爰止，得意舞阶墀。
题趣菊
作者：湛若水
朝代：明

菊亦有何趣，趣之存乎人。花光映天地，自性求灵根。植根植欲深，采花采其神。欲辨神灵理，南山已忘言。我闻子云子，藏心亦云渊。寄语趣菊翁，难为俗人传。
题邹山人江湖诗舫因以赠之
作者：湛若水
朝代：明

邹子谈天来，随身带诗舫。何如坐星槎，浩荡银汉广。吟弄天婴怀，敲推地劳攘。天地我虚舟，阴阳荡双桨。忘言本无诗，超诣天机上。
题郑表弟秋月号
作者：湛若水
朝代：明

人皆爱秋月，月色四时佳。我目无全色，宵宵见月华。
题郡博夏念斋先生寿图诗
作者：湛若水
朝代：明

五翁应五星，五寿仰求天。一翁坐一室，一德反求身。求身机在我，求天事茫然。德者寿之本，身者天一原。自求自多福，且勿信人言。
题都督马君望云思亲图
作者：湛若水
朝代：明

望云复望云，少间云无存。云化心不化，如将见其亲。移忠本在孝，五云扶至尊。伏波尔世业，狄公为后身。
题金芝呈瑞卷
作者：湛若水
朝代：明

煌煌金芝，维山之辉。云谁之瑞，玉厓维祺。玉厓巍巍，金芝离离。金玉交映，君子以之。我有灵根，先天地春。美斯毓斯，维天维人。光于宇宙，瑞于无垠。思遗怀人，道远奚因。
题陈继宗所赠万竹尹先生画
作者：湛若水
朝代：明

可堪开画幅，秋思满江湄。惟有随阳雁，年年朝北飞。
题陈郎中哀挽卷并跋尾一首
作者：湛若水
朝代：明

菊坡乡里许谁伦，圣祖龙飞第一人。天造英雄多伏死，先生明哲不谋身。谴严日远心空赤，战苦云深箭不神。若与睢阳留宇宙，寓坟何必更招魂。
题陈郎主清别号
作者：湛若水
朝代：明

主清一以清，为洗世间浊。君家石䃱流，千丈从天落。
题青原山房壁
作者：湛若水
朝代：明

信脚元来便是天，螺溪船亦武溪船。青原月满归时路，桃李无言共一川。
题风木馀思卷为前工部今刑部主事张君公载父
作者：湛若水
朝代：明

昔为都水使，今为贯城星。问是谁氏子，诗礼闻过庭。传家一忠孝，孝感有足徵。先君居庐日，供花发于瓶。无情尚可格，况以通神明。伊人久已逝，乡里有流声。开卷为再拜，永言风木情。
题飞来寺
作者：湛若水
朝代：明

名刹来何方，幻迹飞青天。天光照岩洞，闪烁云霞间。云霞散倏忽，上与苍穹连。空山无人迹，高鸟暮独还。和光本无路，逝水自有澜。仲尼久不作，此意谁与言。
题马氏寿图
作者：湛若水
朝代：明

蓬莱弱水何年浅，王母蟠桃几度偷。若问长生即无算，海中何必计添筹。
题马雪坡卷
作者：湛若水
朝代：明

信步北城坡，忘却坡上雪。不知孟浩然，寻梅有何说。
题鹤桥
作者：湛若水
朝代：明

华表千岁鹤，飞空亦无桥。桥头有高人，独观千载遥。
题黄中丞公求放心轩
作者：湛若水
朝代：明

崎岖历荆棘，危途度百千。道遇安崖公，爱我求心篇。问安为安崖，不答心坦然。求心不求心，安安无所先。君看石头路，险滑不扶颠。
飞云顶次韵元默弟
作者：湛若水
朝代：明

玉洞一山齐北极，铁桥有路到青天。正开天眼东南阔，细袅崖烟锦绣妍。举盏倒迎沧海日，放歌醉拍洪崖肩。与君永结无情契，分与罗浮一半烟。
饮冼少汾氏鹤园观烟火有感似同志
作者：湛若水
朝代：明

名园开午宴，入夜坐星轩。烟火观气机，有若天使然。人乃夺天巧，天人无后先。平空作雷电，花鸟争喧妍。万有生于无，人事何足怜。风波起平地，毁誉虚相传。周孔大圣人，流言悄忧心。哲人善自释，赖古多此贤。万变如是观，而我无事焉。
饮南雄张太守忠爱堂即席赋
作者：湛若水
朝代：明

置酒高堂上，广乐陈前墀。清风迎度曲，白云生舞衣。俳优虽云假，情至感欢悲。使君播惠和，千里同谐嬉。乃可乐斯堂，乐之无忸怩。
马上又呈元默弟前韵
作者：湛若水
朝代：明

白鹤仙人跨鹤来，洞门遮道谩何谁。旧传瑶笛无吹处，近得云衣自剪裁。风引钟声来隔岭，鸟腾花影度荒苔。中岩一诀堪留意，尽与丹山领却回。
马上望罗浮
作者：湛若水
朝代：明

影到东溟青不了，天来南极迥无前。百年意绪长依寺，一路歌声欲彻天。紫翠对云迷古洞，风光随马舞吟鞭。约君大石楼前月，对景无诗只醉眠。
马恒斋都督永奉部檄北上出饯道中口占短歌赠之
作者：湛若水
朝代：明

文武吉甫今马公，方古名将为将雄。文以附众武以戡乱随守攻，翕张呼吸生雷风。指麾戎马如手足，千人万人心一同。此行可请二长缨，左系天骄右叛戎。
骏逸赠潘汝济北上会试
作者：湛若水
朝代：明

潘子骏逸驹，一日能千里。行空冀北群，犹云馀事耳。
高氏祖庙诗·其一
作者：湛若水
朝代：明

奕奕大族，世于乐清。维诗维礼，维以簪缨。匪维缨也，维礼维诗。维彼瓜瓞，胤庆无期。奕奕令族，世于高奥。维孝维弟，勿替尔祚。匪伊祚矣，维以孝弟。维以慈让，于庆千祀。
高氏祖庙诗·其七
作者：湛若水
朝代：明

于弘有庙，有庙孔贲。厥孙维谁，秋卿之贰。秋卿之贰，大都之宪。维贤孔嘉，厥品维二。都宪曰嘻，匪则友机。维祖华亭，维考光禄。维述庵公，是训是廓。
高氏祖庙诗·其三
作者：湛若水
朝代：明

于昭堂庙，堂庙盘谷。维屿维茗，山水之蓄。其蓄维何，维茗维水。维有蘋蘩，以荐嘉祉。厥荐曷加，有田黍稷。维兹馨香，以昭明德。
高氏祖庙诗·其二
作者：湛若水
朝代：明

于穆大宗，本支太尉。继继其传，迨于五世。维行营公，扈驾而南。聿来于温，厥家且蕃。是曰世则，高奥之始。维木载根，维源斯水。
高氏祖庙诗·其六
作者：湛若水
朝代：明

延月斯沼，受泉于岩。尔涤尔器，尔洗尔心。爰渡桥矣，爰陟望云。君子孝思，维孝斯存。
高氏祖庙诗·其四
作者：湛若水
朝代：明

于潭宗会，时思著存。左昭右穆，祔祧有伦。维伦笃恩，富贫壹义。尔子尔姓，来燕来祀。
鳌峰李别驾暮归鹿步寄之
作者：湛若水
朝代：明

大梅小梅放船归，东洲西洲烟霞迷。鳌峰丈人乘鳌去，甘泉野老望歔欷。
鸡鸣一章示诸生
作者：湛若水
朝代：明

鸡鸣起为善，拥衾坐中思。乘此夜气生，丕显亦无为。汤周云待旦，待之乃何施。不待以不先，从心任化机。
黄丹道中即事
作者：湛若水
朝代：明

客子念前路，居人慕岁功。舒眸望南荒，林木郁葱葱。借问此何时，日度玄枵中。落叶靡堕影，来雁无遗踪。自非朔风发，何以辨玄冬。乃知天地大，因兹穷始终。
黄孝子观英卖菜养母四十不娶妻恐妨母食作诗表之
作者：湛若水
朝代：明

鬻蔬养母亦堪怜，曾有东湖识屦钱。四十不妻妨母食，险□啖鸭已忘天。
齐山
作者：湛若水
朝代：明

见说齐山九华根，此根合是无穷门。若非万嶂千峰拱，未见华山是极尊。
龙州诗
作者：湛若水
朝代：明

龙之山不兴雨云，山中之人不可以论。乌用如城矻高旻，祇可以障南氛。龙之水亦流束荆，水阳之氓不可以情。乌用如堑流深溟，惟可以洗甲兵。
龙州诗·其一
作者：湛若水
朝代：明

龙之山不兴雨云，山中之人不可以论。乌用如城矻高旻，祇可以障南氛。
龙州诗·其二
作者：湛若水
朝代：明

龙之水亦流束荆，水阳之氓不可以情。乌用如堑流深溟，惟可以洗甲兵。
龙池
作者：湛若水
朝代：明

神龙卧处池水清，龙池水涸龙不兴。上天若欲作雷雨，泽世舍子其谁能？
黄鹤楼
作者：源湜
朝代：明
体裁：七言律诗

武昌城高山势雄，黄鹤一去危楼空。乾坤二气开胜境，江汉万古生清风。雨馀鹦鹉晚霞碧，霜落凤凰秋树红。槛前石刻已陈迹，老仙何处骑飞鸿。
偶题竹上
作者：源际
朝代：明

冷翠何冥密，幽寻独坐时。扉开流水过，风静到云迟。懒性知终弃，虚心幸自持。偶然吟未稳，清响动高枝。
山泽居为徐端蒙赋
作者：溥洽
朝代：明

达士不徇俗，翛然列仙臞。乐天得其趣，且作山泽居。牵萝北乾下，石田绕吾庐。渠流引溪渌，既耕亦可渔。芳辰视庭户，嘉木春已敷。儿童识所务，争把种树书。新醅泼瓮盎，邻叟时一呼。酣歌击瓦缶，夕阳在桑榆。
应制题江东桥
作者：溥洽
朝代：明

西出都门见石桥，虎城千雉共岧峣。浮鼋晓渡江流稳，役鹊晴瞻汉影遥。华表月明清露湿，栏干日近彩云飘。四方车骑多如雨，举目应思答圣朝。
次韵寄答一初因怀南竺具庵老人
作者：溥洽
朝代：明

自笑还乡野性慵，有怀多为白头翁。山楼半照崦嵫日，海郭孤吟舶趠风。贺监祗应归镜曲，征西也复念谯东。凄凉莫话平生事，空易魂消苍莽中。
次韵王起东夜宿琵琶洲
作者：溥洽
朝代：明

倚棹寒江照白头，看山不尽且迟留。无人为写琵琶恨，自拨鹍弦过小洲。
次韵香炉峰为思上人
作者：溥洽
朝代：明

昨夜梦还乡，青山苔磴曲。缘云陟香炉，萝衣溅寒瀑。落日叫鼪鼯，遥天飞属玉。前峰半临湖，老骥渴奔谷。后崦互绵联，群龙争拱伏。敷敷风外花，薿薿涧中木。跻险觉伤神，瞩遐况清目。咫尺接三山，溟波才一掬。仙人隔微茫，下士空局躅。石洞綍阴厓，琳宫亘华屋。禹穴不可探，金书藏剩馥。流传失其真，遗音竟谁续。岩阿得禅栖，见客喜能肃。名缁嗜烟霞，肺腑在林麓。雨卧杖生鳞，烟吹铛折足。清钟咽朝霜，忽觉恨鸣速。惊起窗欲明，寤言黍方熟。偶披群公诗，如叶大人卜。咏之昼忘疲，字字恒三复。搜枯和斯章，祗搅十年读。
汤时仲小林居
作者：溥洽
朝代：明

昔年曾过小林居，门下萧萧古木疏。床雨独看先世笏，帐烟还读外家书。杏花红褪春犹在，菜甲青稀晓自锄。回首长洲多茂草，几时清啸落樵渔。
游南翔寺追和葛天民韵
作者：溥洽
朝代：明

白鹤南翔何日返，香云不断春风转。屋为鳞次枕江安，江作蛇行到门远。的的明灯金殿寒，沉沉复道长廊晚。老翁矍铄皓须眉，爱客将迎笑盈面。自言天监拓基来，食指数千犹共饭。断碑壁下试摩挲，龟趺剥落埋荒藓。茫茫往事比寒潮，苍烟落日愁难遣。就中何处惬深游，玉甃清池开别院。二齐已去老堪徂，故垒空来旧栖燕。吾宗有弟知此怀，炊黍功名岂荣愿。便呼阿买写新诗，砚池涩拥清冰片。
游吉祥寺
作者：溥洽
朝代：明

伏龙冈下旧招提，犹记儿时到竹西。白日几何人易老，青山咫尺路都迷。高林霜木云边见，小阁冰花雪后题。最爱多才贤父子，薜萝深处与扶藜。
诏龙湾普放水灯以烛幽暗赋水灯
作者：溥洽
朝代：明
体裁：七言律诗

持节冯夷向夕过，远分灯火出官河。斗牛光动天垂野，风露声沉水息波。海族楼台休罢市，鲛人机杼不停梭。九泉无复悲长夜，莫问南山白石歌。
赠鞋生
作者：溥洽
朝代：明

父子相传履制奇，青丝细软合时宜。声随鸣佩君王识，影落飞凫太史知。泥滓乍离归隐计，香云才振上升期。年来敝屣无心弃，却笑干将补较迟。
送会天元住绍兴能仁寺
作者：溥洽
朝代：明

许询故宅祗园寺，童稚嬉游不记年。楼阁参差霄汉上，山川迢递斗牛边。萦池昼引芙蕖水，负郭秋登䆉稏田。今日送君迷旧迹，都门回首一凄然。
送汇木庵归姑苏
作者：溥洽
朝代：明

几年漫浪阖闾城，与子追游杖屦轻。烟草鹿台寻古迹，水云鸥渚结闲盟。江山已入韦郎句，齿发徒伤白傅情。相送长洲天际路，画船茶灶忆春行。
送谦选中住花泾寺
作者：溥洽
朝代：明

秋风一棹入花泾，杨柳芙蓉接水亭。野老尚能谈故事，乡僧争请说新经。楸梧雨外闻啼鸟，楼阁烟中见湿萤。欲写别离无限意，孤鸿遥没越山青。
送贵草堂之武林千佛讲寺
作者：溥洽
朝代：明

道公法中龙，高风凛僧史。当年旧招提，颓落红尘里。千佛久沉辉，数间犹共峙。寒灯耿纱笼，雨藓蚀华戺。传之岂无人，往者竟谁似。兹焉得良才，扶植将有以。钱塘十万家，青樾接城市。善导应往谐，讲花喜新委。尝闻神宵游，子夜何足齿。妖术苟内讧，正涂嗟壅底。鼋鼍浮汴宫，龙马渡江水。道州复生还，栖迟亦聊尔。青松入湖滨，焦叶散荆杞。烟朝见渔樵，月夕来鹿豕。吾侪遭盛明，恩渥愧无比。乞身傥东归，幽寻从此始。
送金上人古上人制满同还南翔
作者：溥洽
朝代：明

凉入西霞木落初，送人长是叹离居。江山故垒三更梦，风雨寒灯一卷书。变化不同鸡伏鹄，聪明已辩鲁为鱼。还山为问南翔鹤，秋影何时下碧虚？
送高忏首还越
作者：溥洽
朝代：明

昔我来吴今五年，青山目断东南天。越音未改吴音熟，每见乡僧一惘然。上人何来亦潇洒，才打乡谈便能解。观光上国及期还，听讲长干前月罢。梵公此地迹犹存，为我重开忏悔门。石桥花飞香杳蔼，莲池蛙静雨黄昏。梦中金鼓声初歇，却舣扁舟欲归越。碧草遥怜茂苑春，苍苔不扫蛾眉雪。竹间旧房萝薜侵，箧书芸消生白蟫。人情怀土无古今，悒悒终为庄舄吟。我亦因之思禹穴，负儋未息愁难任。陆沉乡井亦何事，白鸥有盟宜重寻。清镜阁前湖水深，曾为先人照苦心。丈夫出处自努力，赠言愧比双南金。
野人居为吴中行作
作者：溥洽
朝代：明

桑抽稚绿麦生歧，男女新年解谷丝。老至已怜同甲少，业成未觉见丁迟。槿篱日薄鸡豚散，花邬春深燕雀知。却怪闲情消不尽，据床长咏《竹枝词》。
金园草堂
作者：溥洽
朝代：明

草堂檐拂水云低，花木丛丛绕碧溪。卷幔跃鱼摇倒影，摊书巢燕落情泥。药苗教子春前种，蕉叶逢僧雨后题。几度画船移晚棹，旁人错比瀼东西。
陪独庵禅师清真第茶宴分韵得香字
作者：溥洽
朝代：明

冬暄无雨雪，始雪乃凝祥。感时重文会，延赏开华堂。玉盘出笋簌，金碗流蔗浆。精羞骇罗列，白战怜清狂。眷言岁已暮，不乐徒自伤。出门复投辖，垂帘更焚香。
雷峰一初送竹屿春谷和尚诗有莫念平生下泽车之句就为起句以寄之
作者：溥洽
朝代：明

莫念平生下泽车，新诗传得自西湖。飞抢不羡培风翼，秣饰徒怜病颡驹。野殿劫灰前古寺，离宫春草旧行都。相望惟有南峰月，照见黄妃塔影孤。
题山深草堂次王适斋韵
作者：溥洽
朝代：明
体裁：五言律诗

闻说平夷堡，高居绝徼山。牵萝秋补屋，伐竹晓开关。款塞烽烟静，归田士卒閒。都门回首处，频喜寄书还。
题王冕梅花揭篷图
作者：溥洽
朝代：明

王郎写梅如写神，天机到手惊绝伦。自言临池得家法，开缣散作江南春。酒酣豪叫呼霜兔，宝泓倒饮隃糜薰。龙跳虎卧意捷出，纵横错漠迷芳尘。繁花不消千树雪，古苔蚀尽樛枝铁。缟衣绰约佩珰明，夜夜贞心照寒月。嗟予落魄西湖澒，梦魂几度入梨云。东风吹香趁流水，断桥愁送波沄沄。一杯不到孤山土，忽见王郎已千古。还君此图歌莫哀，原草青青隔烟雨。
鲁王登长干塔
作者：溥洽
朝代：明

凉秋飞盖过长干，宝塔登临霄汉端。天近彩云连紫极，日高红雾拥雕栏。龟蒙气接三山远，淮泗光分二水寒。清兴未阑闻鼓吹，香风城阙谩回銮。
野菜谱 其一 白鼓钉
作者：滑浩
朝代：明
体裁：古风

白鼓钉，白鼓钉。丰年赛社鼓不停，凶年罢社鼓绝声。社公恼，白鼓钉，化为草。
野菜谱 其七 水菜
作者：滑浩
朝代：明
体裁：古风

水菜生水中，水深不可得。挈筥绕堤行，日暮风波息。水清忽照人，面色如菜色。
野菜谱 其三 猪殃殃
作者：滑浩
朝代：明
体裁：古风

猪殃殃，胡不祥。猪不食，弃道傍。采之采之充吾肠。
野菜谱 其三十 乌英
作者：滑浩
朝代：明
体裁：古风

乌英花，乌英菜，菜可茹兮花可爱。连朝摘菜不聊生，岂有心情摘花戴。
野菜谱 其三十一 抱娘蒿
作者：滑浩
朝代：明
体裁：古风

抱娘蒿，结根牢，解不散，如漆胶。君不见昨朝儿卖客船上，儿抱娘哭不肯放。
野菜谱 其三十七 水马齿
作者：滑浩
朝代：明
体裁：古风

水马齿，何时落，食玉粒，衔金嚼。我民饿殍盈沟壑，惟皇震怒剔厥腭，化为野草充藜藿。
野菜谱 其三十三 苦麻台
作者：滑浩
朝代：明
体裁：古风

苦麻台，带苦尝，虽逆口，胜空肠。但愿收租了官府，不辞吃尽田家苦。
野菜谱 其三十九 蒿柴荠
作者：滑浩
朝代：明
体裁：古风

蒿柴荠，我独怜，叶可食，秸可燃。连朝风雨拦村路，饥寒不能出门去。
野菜谱 其三十二 枸杞头
作者：滑浩
朝代：明
体裁：古风

枸杞头，生高丘。实为药饵来甘州，三载淮南谷不收。采春采夏还采秋，饥人饱食如珍羞。
野菜谱 其三十五 野苋菜
作者：滑浩
朝代：明
体裁：古风

野苋菜，生何少，尽日采之充一饱。城中赤苋美且肥，一钱一束贱如草。
野菜谱 其三十八 野荸荠
作者：滑浩
朝代：明
体裁：古风

野荸荠，生稻畦，苦薅不尽心力疲。造物有意防民饥，年来水患绝五谷，尔独结实何累累。
野菜谱 其三十六 黄花儿
作者：滑浩
朝代：明
体裁：古风

黄花儿，郊外草。不爱尔花，爱尔充我饱。洛阳姚家深院深，一年一赏费千金。
野菜谱 其三十四 羊耳秃
作者：滑浩
朝代：明
体裁：古风

羊耳秃，短簇簇，穿藩篱，如羝触。饥来进退无如何，前村后村荆棘多。
野菜谱 其九 狗脚迹
作者：滑浩
朝代：明
体裁：古风

狗脚迹，何处寻。狡兔乱走妖狐吟，北风扬沙一尺深。狗脚迹，何处寻。
野菜谱 其二 剪刀股
作者：滑浩
朝代：明
体裁：古风

剪刀股，剪何益，剪得今年地皮赤。东家罗绮西家绫，今年不闻刀剪声。
野菜谱 其二十 蒲儿根
作者：滑浩
朝代：明
体裁：古风

蒲儿根，生水曲。年年砍蒲千万束，水乡人家衣食足。今年水深渰绝蒲，食尽蒲根生意无。
野菜谱 其二十一 马拦头
作者：滑浩
朝代：明
体裁：古风

马拦头，拦路生，我为拔之容马行。只恐救荒人出城，骑马直到破柴荆。
野菜谱 其二十七 茭儿菜
作者：滑浩
朝代：明
体裁：古风

茭儿菜，生水底，若芦芽，胜菰米。我欲充饥采不能，满眼风波泪如洗。
野菜谱 其二十三 藩篱头
作者：滑浩
朝代：明
体裁：古风

藩篱头，延蔓草，傍篱生，青袅袅。今年薪贵谷不收，折藩篱煮藩篱头。
野菜谱 其二十九 灰条
作者：滑浩
朝代：明
体裁：古风

灰条复灰条，采采何辞劳。野人当年饱藜藿，凶岁得此为佳殽。东家鼎食滋味饶，彻却少牢羹太牢。
野菜谱 其二十二 青蒿儿
作者：滑浩
朝代：明
体裁：古风

青蒿儿，才发颖。二月二日春犹冷，家家竞作茵陈饼。茵陈疗病还疗饥，借问采蒿知不知。
野菜谱 其二十五 雁肠子
作者：滑浩
朝代：明
体裁：古风

雁肠子，遗沟壑，应是今年绝饮啄。两翼低垂去不前，苦遭饿鹘相擒搏。嗟哉雁兮有羽翰，何况人生行路难。
野菜谱 其二十八 倒灌荠
作者：滑浩
朝代：明
体裁：古风

倒灌荠，生旱田，上无雨露下有泉。抱瓮不来还自鲜，造物冥冥解倒悬。
野菜谱 其二十六 野落篱
作者：滑浩
朝代：明
体裁：古风

野落篱，旧遮护。昔为里正家，今作逃亡户。春来荒荠满阶生，挑菜人穿屋里行。
野菜谱 其二十四 马齿苋
作者：滑浩
朝代：明
体裁：古风

马齿苋，马齿苋，风俗相传食元旦。何事年来采更频，终朝赖尔供餐饭。
野菜谱 其五 牛塘利
作者：滑浩
朝代：明
体裁：古风

牛塘利，牛得济。种草有馀青，蓄水有馀味。年来水草枯，忽变为荒齑。采采疗人饥，更得牛塘利。
野菜谱 其五十 板荞荞
作者：滑浩
朝代：明
体裁：古风

板荞荞兮吾不识，出无路兮入无室。将学道兮归空山，草为衣兮木为食。
野菜谱 其五十一 碎米荠
作者：滑浩
朝代：明
体裁：古风

碎米荠，如布谷，想为民饥天雨粟。官仓一月一开放，造物生生无尽藏。
野菜谱 其五十七 兔丝根
作者：滑浩
朝代：明
体裁：古风

兔丝根，美可尝。千万结，如我肠。饥人得食不辍口，肠细食多死八九。
野菜谱 其五十三 老鹳筋
作者：滑浩
朝代：明
体裁：古风

老鹳筋，老鹳筋，去年水涸无纤鳞。蚁垤累累声不闻，老鹳何在筋独存。
野菜谱 其五十九 抓抓儿
作者：滑浩
朝代：明
体裁：古风

抓抓儿，生水湄，却似瓦松初出时。须知可食不可弃，不能疗痒能疗饥。
野菜谱 其五十二 天藕儿
作者：滑浩
朝代：明
体裁：古风

天藕儿，降平陆。活生民，如雨粟。昨日湖边闻野哭，忽忆当年采莲曲。
野菜谱 其五十五 牛尾瘟
作者：滑浩
朝代：明
体裁：古风

牛尾瘟，不可吞。疫气重，流远村。黄毛㹀，乌毛□，十庄九疃无一存。摩桫犁耙泪如涌，田中无牛更无种。
野菜谱 其五十八 草鞋片
作者：滑浩
朝代：明
体裁：古风

草鞋片，甘贫贱。不踏软红尘，常行芳草茵。从教恶且敝，忍向泥涂弃。一任前途阻且长，著来犹能趁热肠。
野菜谱 其五十六 野萝卜
作者：滑浩
朝代：明
体裁：古风

野萝卜，生平陆，匪蔓菁，若芦菔。求之不难烹易熟，饥来获之胜粱肉。
野菜谱 其五十四 鹅观草
作者：滑浩
朝代：明
体裁：古风

鹅观草，满地青青鹅食饱。年来赤地不堪观，又被饥人分食了，鹅观草。
野菜谱 其八 看麦娘
作者：滑浩
朝代：明
体裁：古风

看麦娘，来何早。麦未登，人未饱。吾当与尔还厥家，共咽糟糠暂相保。
野菜谱 其六 浮蔷
作者：滑浩
朝代：明
体裁：古风

采采浮蔷，涉彼沧浪。无根可托，有茎可尝。野风浩浩，野水茫茫。飘荡不反，若我流亡。
野菜谱 其六十 雀舌草
作者：滑浩
朝代：明
体裁：古风

雀舌草，叶似茶，采之采之溪之涯。途中饥渴不能进，遍寻烟火无人家。
野菜谱 其十 破破衲
作者：滑浩
朝代：明
体裁：古风

破破衲，不堪补。寒且饥，聊作脯。饱暖时，不忘汝。
野菜谱 其十一 斜蒿
作者：滑浩
朝代：明
体裁：古风

斜蒿复斜蒿，采采临春郊。终日不盈把，怅望登东皋。欲进不能进，风日寒潇潇。
野菜谱 其十七 地踏菜
作者：滑浩
朝代：明
体裁：古风

地踏菜，生雨中，晴日一照郊原空。庄前阿婆呼阿翁，相携儿女去匆匆。须臾采得青满笼，还家饱食忘岁凶，东家懒妇睡正浓。
野菜谱 其十三 燕子不来香
作者：滑浩
朝代：明
体裁：古风

燕子不来香，燕子来时便不香。我愿今年燕不来，常与吾民充糇粮。
野菜谱 其十九 乌蓝担
作者：滑浩
朝代：明
体裁：古风

乌蓝担，担不动。去时腹中饥，归来肩上重。行路迟日暮，还家方早炊。
野菜谱 其十二 江荠
作者：滑浩
朝代：明
体裁：古风

江荠青青江水绿，江边挑菜女儿哭。爷娘新死兄趁熟，止存我与妹看屋。
野菜谱 其十五 眼子菜
作者：滑浩
朝代：明
体裁：古风

眼子菜，如张目。年年盼青怀布谷，犹向秋来望时熟。何事频年倦不开，愁看四野波漂屋。
野菜谱 其十八 窝蠃荠
作者：滑浩
朝代：明
体裁：古风

窝蠃荠，如蠃髻，生水边，照华丽。去年郎家田不收，挑菜女儿不上头，出门忽见窝蠃羞。
野菜谱 其十六 猫耳朵
作者：滑浩
朝代：明
体裁：古风

猫耳朵，听我歌。今年水患伤田禾，仓廪空虚鼠弃窠。猫兮，猫兮，将奈何。
野菜谱 其十四 猢狲脚迹
作者：滑浩
朝代：明
体裁：古风

猢狲脚迹，宜尔泉石。胡不自安，犯我田宅。遭彼侵陵，畎亩萧瑟。获而烹之，偿我稼穑。
野菜谱 其四 丝荞荞
作者：滑浩
朝代：明
体裁：古风

丝荞荞，如丝缕。昔为养蚕人，今作挑菜侣。养蚕衣整齐，挑菜衣褴褛。张家姑，李家女，陇头相见泪如雨。
野菜谱 其四十 野绿豆
作者：滑浩
朝代：明
体裁：古风

野绿豆，匪耕耨。不种而生，不萁而秀。摘之无穷，食之无臭。百谷不登，尔何独茂。
野菜谱 其四十一 油灼灼
作者：滑浩
朝代：明
体裁：古风

油灼灼，光错落，生岸边，照沟壑。沟壑朝来饿殍填，骨肉未冷攒乌鸢。
野菜谱 其四十七 灯蛾儿
作者：滑浩
朝代：明
体裁：古风

灯蛾儿，落满地。化作草青青，遭此饥荒岁。曾见当年绕绛纱，于今灯火几人家。
野菜谱 其四十三 蒌蒿
作者：滑浩
朝代：明
体裁：古风

采蒌蒿，采枝采叶还采苗。我独采根卖城廓，城里人家半零落。
野菜谱 其四十九 芽儿拳
作者：滑浩
朝代：明
体裁：古风

芽儿拳，生树边。白如雪，软如绵。煮来不食泪如雨，昨朝儿卖他州府。
野菜谱 其四十二 雷声菌
作者：滑浩
朝代：明
体裁：古风

雷声菌，如卷耳。恐是蛰龙儿，雷声呼辄起。休誇瑞草生，莫嗟灵芝死。如此凶年谷不登，纵有祯祥安足倚。
野菜谱 其四十五 雀儿绵单
作者：滑浩
朝代：明
体裁：古风

雀儿绵单，托彼终宿。如茵如衾，匪丝匪谷。年饥愿得充我餐，但穿我屋蔽尔寒。
野菜谱 其四十八 荠菜儿
作者：滑浩
朝代：明
体裁：古风

荠菜儿，年年有，采之一二遗八九。今年才出土眼中，挑菜人来不停手。而今狼藉已不堪，安得花开三月三。
野菜谱 其四十六 菱科
作者：滑浩
朝代：明
体裁：古风

采菱科，采菱科，小舟日日临清波。菱科采得馀几何，竟无人唱采菱歌。风流无复越溪女，但采菱科救饥馁。
野菜谱 其四十四 扫帚荠
作者：滑浩
朝代：明
体裁：古风

扫帚荠，青簇簇，去年不收空倚屋。但愿今年收两熟，场头扫帚扫尽秃。
东台望海峰
作者：滕季达
朝代：明
体裁：七言律诗

望海峰头玉树秋，羽翰遥共白云留。金铺宇宙三千界，翠拥蓬莱十二楼。风露凄清生阮啸，星辰错落璨吴钩。鸡鸣欲晓扶桑日，钟鼓宵残尚拥裘。
中台拥翠峰
作者：滕季达
朝代：明
体裁：七言律诗

壁立中台万丈峰，半空空翠落芙蓉。千年古塔函金像，万载寒冰隐玉龙。晴壑倒悬南涧瀑，春雷隐约下方钟。青鞋久混缁黄迹，瑶草天花处处逢。
仲夏出都城度居庸关下八达岭将赴代郡谒先陇寄京洛友人一首
作者：滕季达
朝代：明
体裁：古风

晨装遇行役，薄言辞蓟丘。崇朝始开朗，林畲滋以稠。曳襦度关门，蒙茸翳轩輶。缅兹巨灵擘，岂谓驱金牛。阴壑閟丹碌，崖石悬缀旒。淙淙弹琴峡，止水咽且流。设险岭之巅，雄哉亘飞楼。攀甍睇西鄙，宁弗怀松楸。允焉惬先志，还当结绸缪。
北台叶斗峰
作者：滕季达
朝代：明
体裁：七言律诗

御风白羽正翛翛，楼观参差旁斗杓。骋自黄河西域近，振衣清汉北溟遥。牵牛渚畔愁砧杵，秦女台端引凤箫。一吸金茎三百斗，兴来浑欲驾云飙。
和灵岩寺刻石诗
作者：滕季达
朝代：明
体裁：五言排律

四瑞黄金地，千盘白玉梯。灵峰标八极，梵宇擅三齐。兜率花为殿，祇园树满溪。潮音悬涧瀑，津筏跨虹霓。籁发钟声应，潭深塔影低。月明松鹤舞，林曙竹鸡啼。榻迥霜初薄，毡寒夜更凄。传灯因证后，法履尚归西。始悟浮生偈，从兹道不迷。欲循先世躅，拟向此岩栖。
孟秋登北岳恒山一首
作者：滕季达
朝代：明
体裁：七言律诗

翩翩两袖溯天风，直上玄冥帝子宫。万里尘清狼塞北，千峰雄峙雁门东。云生席末裘初薄，霞落樽前酒未空。倚仗壮游今四岳，羽翰元不羡秋鸿。
宿淮安乘昭化寺见萱花有感
作者：滕季达
朝代：明
体裁：五言律诗

古刹临穷徼，忘忧花始妍。晨风方拂拂，朝露尚娟娟。寸草三春迈，孤云万里悬。征衣虽欲敝，手泽尚依然。
登南台锦绣峰
作者：滕季达
朝代：明
体裁：七言律诗

五岳高标是祝融，南台嵂崒更称雄。磐陀石上诸天近，圆照光中万象空。大野烟霏横紫塞，高原日落丽丹枫。重重锦绣山灵护，不与尘凡色相同。
白登城揽古
作者：滕季达
朝代：明
体裁：五言律诗

高皇昔乘塞，士马困孤城。今日西风里，寒烟古戍平。沙场临汉冢，陇水带新声。莫谓和边陋，于兹尚息兵。
秋夜宴胡从治幕中赏八仙花
作者：滕季达
朝代：明
体裁：七言律诗

柏府裁诗樽俎旁，朔风初入薜荔裳。秋空万户砧声起，宵雨三更烛影凉。奕垒更余安石度，穷途不减步兵狂。高斋况有琴书兴，相对仙葩乐未央。
秋日自云中入雁门关一首
作者：滕季达
朝代：明
体裁：七言律诗

飞楼迢递结云端，石径萦纡鸟道寒。玉垒千寻凌大漠，金汤万里护长安。峰头月白鸡鸣早，隘口风高雁度难。莫道并州非故土，青骊还欲渡桑乾。
西台挂月峰夜景有述
作者：滕季达
朝代：明
体裁：七言律诗

一轮宝月挂西岑，万壑松涛觉海音。槛外星河秋皎皎，席前林薮夜沉沉。梵钟晓彻鳌鱼界，贝叶光摇狮子林。莫道众僧无舍利，维摩原是本来心。
送郑民部转饷上谷便省大司马于云东制府·其一
作者：滕季达
朝代：明
体裁：七言绝句

仙郎转饷下清曹，翠叠居庸鸟道高。征盖飘飘趋晓发，星轺千里独贤劳。
送郑民部转饷上谷便省大司马于云东制府·其三
作者：滕季达
朝代：明
体裁：七言绝句

处处边陲盛甲兵，飞旌摇指白登城。前驱鼓角喧林谷，不减相如给传行。
送郑民部转饷上谷便省大司马于云东制府·其二
作者：滕季达
朝代：明
体裁：七言绝句

长城风息静无埃，使者旌旗塞上开。得到辕门颁帝泽，却疑天上雨金来。
送郑民部转饷上谷便省大司马于云东制府·其四
作者：滕季达
朝代：明
体裁：七言绝句

朔方士伍远边储，道路相传饷有余。况是云中忧早魃，使臣还有雨随车。
郑大司马席上酒余献诗
作者：滕季达
朝代：明
体裁：七言律诗

玉门开府大元戎，樽俎雍雍礼士风。词翰古今悬赤帜，歌谣彝夏听彤弓。弃襦宾客从江左，卷幔峰峦是鲁中。自愧郗生能入幕，不教沦落卧新丰。
长夏弥陀寺禅居书事三首·其一
作者：滕季达
朝代：明
体裁：古风

萦纡桑乾水，日向庭阶流。庭阶面虚旷，露草亦以稠。娟娟吐幻色，宁为玩者留。玩者复如斯，造物徒悠悠。
长夏弥陀寺禅居书事三首·其三
作者：滕季达
朝代：明
体裁：古风

幽栖僻人事，晏坐佛日长。夜雨摘嘉蔬，新炊供黄粱。古松落疏阴，就榻披青缃。湛然彻宗旨，斯境诚清凉。
长夏弥陀寺禅居书事三首·其二
作者：滕季达
朝代：明
体裁：古风

季夏日云朔，大漠俨秋清。葛巾布方袍，凉思何晶晶。淄流尚空阒，初无钟梵声。远公设归社，可以终吾生。
三闾大夫祠
作者：滕毅
朝代：明
体裁：古风

襜帷褰薄暮，回飙吹白云。下有栖神宇，惨淡临江濆。行吟既不返，遗响宁再闻。绿荣并丹彩，婉尔含清芬。沐芳正冠佩，酌水炷夕熏。长歌灵谷应，春思何纷纷。愿言卜琼茅，巫咸不可群。渚宫望仪羽，再拜云中君。
启行
作者：滕毅
朝代：明
体裁：古风

虞卿双白璧，鲁连千黄金。重轻岂在彼，在此方寸心。声名落天地，辉采流古今。没齿无一称，终将愧朝簪。晨趋螭石下，夕过鸾阁阴。兹焉复申命，载道荆山南。闲中牧龙媒，郤上驯鸷禽。岂徒饱刍肉，神俊令销沉。扬舲大江水，弭节春树林。高高向明月，聊用开吾襟。
次韵黄秀才秋兴二首
作者：滕毅
朝代：明

西风如水洒絺衣，无数南来候雁飞。朔漠地寒收王气，岷峨秋尽敛余厓。三泉忽报金棺葬，万国同瞻玉玺归。相见不须谈往事，百年耆旧眼中稀。虎战龙争二十秋，江波日夜自东流。道傍无语王孙泣，天际含颦帝子愁。苜蓿风烟空壁垒，蒹葭霜露满汀洲。古来惟有西山月，永夜依依照白头。
次韵黄秀才秋兴二首·其一
作者：滕毅
朝代：明
体裁：七言律诗

西风如水洒絺衣，无数南来候雁飞。朔漠地寒收王气，岷峨秋尽敛余厓。三泉忽报金棺葬，万国同瞻玉玺归。相见不须谈往事，百年耆旧眼中稀。
次韵黄秀才秋兴二首·其二
作者：滕毅
朝代：明
体裁：七言律诗

虎战龙争二十秋，江波日夜自东流。道傍无语王孙泣，天际含颦帝子愁。苜蓿风烟空壁垒，蒹葭霜露满汀洲。古来惟有西山月，永夜依依照白头。
灵应祠
作者：滕毅
朝代：明
体裁：五言排律

吴船何汗漫，周道正倭迟。雪涌虾蟆焙，花深石马祠。焚兰瞻玉座，析羽动金支。灵降云如彩，巫歌月在帷。林高悬薜荔，洲近被江蓠。小驻娱今夕，前驱恐后期。嘏传唯好语，行迈藉蕃禧。愿沛沾民泽，微涓敢自私。
秭归即楚王台旧基为新城
作者：滕毅
朝代：明
体裁：五言律诗

春风夔子国，落日楚王台。江绕西陵下，云从上峡来。壮游今已遂，幽思独难裁。关塞犹戎马，吟边首重回。
采石
作者：滕毅
朝代：明
体裁：古风

骑鲸仙人海上归，至今草木犹清厓。千山落日送樵笛，万里长风吹客衣。春空蛾眉浮翠黛，夜光犀渚沉珠玑。神游故国应过此，高蒙临流知是非。
秋日写怀
作者：滕鸾
朝代：明
体裁：五言律诗

秋色静柴扉，山光锁翠微。紫牵江荇带，红落渚莲衣。卧病无人问，思家有梦归。相看沙上鸟，去住两忘机。
冬日
作者：潘一桂
朝代：明
体裁：七言律诗

寂寞江干深寄迹，一巢无计拙于鸠。履如东郭笑何病，赋似长卿贫不忧。白景驱愁催短发，归鸿衔梦下寒流。何时小筑菟裘地，著在苍山碧水头。
幽人
作者：潘一桂
朝代：明
体裁：七言绝句

山色自满幽人扉，疏窗晴日净晖晖。避人一鸟踏枝去，遂有落花无数飞。
挽盛烈妇
作者：潘一桂
朝代：明
体裁：古风

迷离黑雨鸣飞瓦，饥鸱吓雏鸣四野。蝮虺侁侁依床帏，丛棘莽莽芳兰摧。冢底寒香留土脉，石上幽魂吊残月。不从邻鬼唱新歌，只听寒江咽逝波。
舟晚
作者：潘一桂
朝代：明
体裁：五言律诗

斜日倚荒洲，空江水气秋。村寒人语静，浦冷客帆收。残角分哀雁，浮岚涨远流。往来频过此，愧不自閒游。
遥闻姬人作歌
作者：潘一桂
朝代：明
体裁：七言绝句

满溪烟雨白鸥閒，漠漠鱼罾占一湾。几缕清歌云外出，吴姬分月荡舟还。
龙潭道中
作者：潘一桂
朝代：明
体裁：五言绝句

叠嶂深藏日，连峰共隐天。小舟如雁许，历历下江川。
听钱二弟子马生奏曲
作者：潘之恒
朝代：明
体裁：七言绝句

銮江侍女竞双声，半入吴城半越城。总是西施歌舞地，江南何处不含情。
娄江谒二王先生墓途中述怀
作者：潘之恒
朝代：明
体裁：七言律诗

祗园澹圃各荒芜，绵竹寻师事岂诬。积翠丹台空集凤，杀青玄草尽传乌。惊心尘土双埋玉，挥涕河山一束刍。怅望新阡松柏路，敢从青树问荣枯。
慧庆寺访无怀如庵印宗三开士
作者：潘之恒
朝代：明
体裁：五言律诗

寒山东一曲，云是白莲溪。寺僻居桥左，林深到竹西。波生梁日动，梵出径云迷。莫漫嗟无侣，禅枝喜共栖。
日观峰·其一
作者：潘之恒
朝代：明
体裁：七言律诗

东望岧峣表岱宗，排空秀色削芙蓉。铢衣结绶承华盖，绀殿扬光见烛龙。隐几徂徕青不极，参云碣石翠微封。扶摇欲挟沧溟日，直蹑丹梯第一峰。
日观峰·其三
作者：潘之恒
朝代：明
体裁：七言律诗

河汉昭回阁道通，东皇绛节下云中。钧天初破游仙梦，阊阖高凭少女风。夜半阳乌飞海镜，秋分星鸟丽霜空。幢幢佳气长安近，万里遥瞻帝日红。
日观峰·其二
作者：潘之恒
朝代：明
体裁：七言律诗

半岭鶤鸡午夜鸣，中天鸾鹤洞箫声。灵查几许通银汉，香案曾参上玉京。奄见彩云青海度，每依残月赤霄行。无烦一一论封禅，寂寞云亭问主盟。
日观峰·其四
作者：潘之恒
朝代：明
体裁：七言律诗

太乙离宫薄绛霄，扶桑海日坐相邀。银河欲灭暾将出，金掌先承露未消。云驾六龙琼岛曙，风呼万马巨灵朝。请看岳顶苍凉色，遮莫霞城已建标。
昆山听杨生曲有赠
作者：潘之恒
朝代：明
体裁：七言律诗

板桥南岸柳如丝，柳下谁家将叛儿。《白苎》尚能调魏谱，红牙原是按梁词。雨添山翠通城染，潮没堤痕去路疑。年少近来无此曲，旧游零落使人悲。
春燕
作者：潘之恒
朝代：明
体裁：五言律诗

海燕留空垒，逢春几度归。引雏将唶唶，识主故依依。解语欺黄鸟，谋身尚黑衣。莫嫌泥滓污，曾向玉楼飞。
春雨
作者：潘之恒
朝代：明
体裁：七言绝句

流水浮香送画船，凌波何处不堪怜。西来一片横塘雨，净洗花容分外妍。
涢口
作者：潘之恒
朝代：明
体裁：五言律诗

汉口至涢口，晨昏两见星。开篷荒雾白，系缆断烟青。蛾月闺情引，渔歌旅梦醒。朱弦弹不尽，容易感湘灵。
游楞伽山
作者：潘之恒
朝代：明
体裁：五言律诗

移棹出横塘，悠然见上方。天从湖尾缩，山带树容苍。客病消茶碗，禅心醒石床。翻怜台畔草，尽作苾刍香。
畸庄访汪伯鱼
作者：潘之恒
朝代：明
体裁：五言律诗

不因摩诘画，谁识辋川庄。把臂秋林下，披衣古佛场。霜前收柿叶，雨过散荷香。谩有江湖兴，随君寄渺茫。
白下逢梁伯龙感旧二首
作者：潘之恒
朝代：明

梨园处处按新词，桃叶家家度翠眉。一自流传江左调，令人却忆六朝时。一别长干已十年，填词赢得万人怜。歌梁旧燕双栖处，不是乌衣亦可怜。
白下逢梁伯龙感旧二首·其一
作者：潘之恒
朝代：明
体裁：七言绝句

梨园处处按新词，桃叶家家度翠眉。一自流传江左调，令人却忆六朝时。
白下逢梁伯龙感旧二首·其二
作者：潘之恒
朝代：明

一别长干已十年，填词赢得万人怜。歌梁旧燕双栖处，不是乌衣亦可怜。
西陵逢杨五
作者：潘之恒
朝代：明
体裁：七言律诗

一番秋色落蘼芜，莲子香残更技蒲。击楫似邀桃叶渡，看花空忆莫愁湖。凄凉古堞悲遗事，寂寞荒园问旧垆。怪杀钱塘城外柳，夜来栖尽白门乌。
赋得千山红树送姚园客还闽
作者：潘之恒
朝代：明

秋岸繁华景，红霞万树春。西风无限意，吹尽送归人。落叶萧萧路，秋风湖上波。到家红树少，不怨客愁多。
赋得千山红树送姚园客还闽·其一
作者：潘之恒
朝代：明

秋岸繁华景，红霞万树春。西风无限意，吹尽送归人。
赋得千山红树送姚园客还闽·其二
作者：潘之恒
朝代：明

落叶萧萧路，秋风湖上波。到家红树少，不怨客愁多。
赠冯显甫·其一
作者：潘之恒
朝代：明
体裁：古风

园中青琅玕，娟娟间新绿。上稍拂穹霄，馀辉荫华屋。倾枝如有俟，孤植非所卜。低丛与幽篁，嗟哉岂凤宿。
赠冯显甫·其二
作者：潘之恒
朝代：明
体裁：古风

客从远方来，遗我爨下桐。饰以金玉徽，掺之山水中。知音苟不存，将母束薪同。喟然感雍门，挥泪方未终。
雨后同钱象先王德操王房仲游虎丘
作者：潘之恒
朝代：明
体裁：五言律诗

客怀岑寂后，无复更寻幽。积雨沉鲛室，新云簇虎丘。树高能半塔，山浅亦藏舟。为问千人坐，曾消几日愁。
七里滩
作者：潘亨
朝代：明
体裁：五言律诗

怒涛催远客，帆落钓台阴。夜雨他乡梦，秋风何处砧。渚烟笼树杪，涧水入溪深。中有垂纶者，茫茫不可寻。
北固晚眺
作者：潘亨
朝代：明
体裁：五言律诗

极目蒹葭外，西风白苧凉。残霞随野鹜，落日送帆樯。水接蓬莱近，山连楚越长。六朝遗恨在，谁为管兴亡。
蟋蟀
作者：潘亨
朝代：明
体裁：五言律诗

愁对灯前影，时闻床下声。要知因物付，何用不平鸣。断续许多意，凄凉无限情。谁家急砧杵，海内已休兵。
闻子规
作者：潘亨
朝代：明
体裁：七言绝句

崎岖蜀道马行迟，到处空山有子规。慎莫夜啼枝上月，思家正是梦回时。
沐黔宁挽诗
作者：潘仁
朝代：明
体裁：七言律诗

大星一夜西南落，万里谁分圣主忧。心到九泉昭日月，名垂千古重山丘。中原父老思羊祜，绝塞羌夷哭武侯。薮泽书生怀德义，清铅满掬泪难收。
泊沧浪
作者：潘仁
朝代：明
体裁：七言律诗

沧浪濯缨仍濯足，我来启篷惟濯心。高歌孺子不可见，远放灵均何处寻。断岸早霜千树锦，孤村落月数家砧。中洲未必无芳杜，谁采幽香慰苦吟。
游太华
作者：潘仁
朝代：明
体裁：七言律诗

天风吹鬓酒初醒，太华峰头且共登。山色惯迎逃世客，水声常送渡溪僧。定中云去龙生钵，梦里猿啼月在藤。最爱石窗风雨过，早凉先到读书灯。
献西平侯诗
作者：潘仁
朝代：明
体裁：五言排律

雄誉超当代，奇勋迈昔贤。画图麟阁上，环佩凤池前。受钺曾趋陛，平蛮久镇滇。寸心悬日月，双鬓短风烟。令肃霜威凛，机深斗运旋。断蛟秋试剑，落鹘夜鸣弦。海岱烽初举，关山捷又传。七擒功已大，六出计犹玄。蝼蚁惊藏灭，貔貅喜胜还。战袍明锦兽，归镫响琼鞭。露湿松间旆，花迎柳外鞯。卫容严虎豹，冠影动貂蝉。颇牧宁同伍，萧张敢并肩。箸筹黄石略，恩泽紫泥宣。弓挂扶桑近，戈回玉垒偏。挽河新洗甲，拓土旧开边。仁信敷荒域，公勤入汗编。愿言歌盛美，安得笔如椽。
题龙兴寺
作者：潘伟
朝代：明
体裁：七言绝句

龙兴何代已无踪，空有楼台夕照中。花落鸟啼僧入定，萧萧庭树起秋风。
驾鹤楼联
作者：潘伟
朝代：明
体裁：联

楼台突兀排青嶂；钟磬虚徐下白云。
紫薇
作者：潘允哲
朝代：明

种自金华省，分来竹素堂。蟠枝凝瑞露，接叶逗清光。不向仙郎伴，还移野老傍。三秋花烂漫，相迟一飞觞。
谢人惠茶
作者：潘允哲
朝代：明

长日燕台正忆家，故人新惠故园茶。茸分玉碾闻兰气，火煖金铛见雪花。漫道玉川阳羡蕊，还如鸿渐建溪芽。泠然一啜烦襟涤，欲御天风弄紫霞。
寻芝兰湖故址
作者：潘元翰
朝代：明

北郭新晴访翠微，芝兰遗址尚依稀。越冈井废官蛙斗，花圃时移蔓草菲。霸业销沉何处问，国香摇落竟谁依。南薰似爱狂吟客，相送呼鸾道上归。
朱明馆
作者：潘元翰
朝代：明

浮邱挹袖敞高台，秋杪登临共举杯。清籁似聆笙韵杳，白云如伴鹤飞回。仙翁已去留丹井，词客迟归步紫苔。秋色娱人多逸兴，尊前诗景不须催。
大司徒白翁毕老先生蒙恩予告敬赋
作者：潘光祖
朝代：明

留台掌后大司徒，六府修明五典敷。弘济艰难承运泰，坐筹部伍息庚呼。姬公未是明农日，疏传先怀止足图。人望九章嗟信宿，驾还三径理荒芜。葱青树长双条玉，长白山储千里驹。虽以传经存晚计，更须调鼎向天衢。九重正想夔龙佐，四字争思霖雨濡。眉寿即今将指使，霞觞端与鹤书俱。
七夕陈忠甫见过夜话
作者：潘光统
朝代：明

天涯惊巧夕，乡国兴情增。旅食同僧饭，翻经借佛灯。高梧初索莫，西岭转崚嶒。羞涩囊空尽，何堪在五陵。物候催残暑，飘零得旧游。双星河汉夕，一叶蓟门秋。缮性依禅室，归心忆钓舟。绮纨非所好，宁敢傲王侯。
七夕陈忠甫见过夜话·其一
作者：潘光统
朝代：明

天涯惊巧夕，乡国兴情增。旅食同僧饭，翻经借佛灯。高梧初索莫，西岭转崚嶒。羞涩囊空尽，何堪在五陵。
七夕陈忠甫见过夜话·其二
作者：潘光统
朝代：明

物候催残暑，飘零得旧游。双星河汉夕，一叶蓟门秋。缮性依禅室，归心忆钓舟。绮纨非所好，宁敢傲王侯。
人日侍家慈过南园
作者：潘光统
朝代：明

家园欢赏处，卉木正欣然。节序逢人日，生全荷母天。赁舂非庑下，戏綵且堂前。岂薄毛生檄，儿孙解种田。
伤春
作者：潘光统
朝代：明

物候半春色，飞花带雨愁。重杨千叶密，独鸟一声幽。简出缘多病，忘机久狎鸥。十年空落落，万事只悠悠。身贱谁青眼，时危自白头。干戈横郡郭，生计且渔舟。偃蹇功名薄，蹉跎岁月流。朋游多赤牍，吾道合沧洲。价远黄金骏，歌还白石牛。言寻商岭曲，行问富春裘。雪调偏难和，明珠耻暗投。泥涂宁久辱，晚岁感能收。
冬日同欧桢伯过诃林访邓毓元梁彦国
作者：潘光统
朝代：明

严霜昨夜掩苍苔，竹院萧然一径开。持律欲寻支遁去，谈禅真为戴颙来。花宫日落催寒磬，莲社人归问酒杯。吟眺已忘山路远，兴随烟月放歌回。
凤城秋夜柬陈士鹄郡丞
作者：潘光统
朝代：明

摇落离群思不胜，美人遥隔暮云层。梦回双杵孤城月，愁入寒窗独夜灯。黄菊秋深应送酒，白莲何处共寻僧。龙山此日重阳近，杖屦从君更一登。
出京
作者：潘光统
朝代：明

献书此日出神州，残雪飞花满敝裘。万里归心悬白发，三年离恨忆沧洲。驱驰南北成多病，感慨烽烟欲倦游。何处买山堪寄傲，丹砂吾拟问罗浮。
初夏同黄益作从叔干周舍弟肇恩儿豫集梁仲登别馆得稠字
作者：潘光统
朝代：明

愁病思朋好，言从河朔游。闭门烟水阔，远树暮云稠。岸帻初逢夏，披襟恍似秋。著书穷亦得，岂为赁舂留。
卢允传同过舍弟肇恩野人庐
作者：潘光统
朝代：明

烽烟何处散幽忡，共向幽居访桂丛。繁影阶移青竹日，微凉池泛绿荷风。閒看世事浮云外，老寄诗名浊酒中。试问当筵词赋客，清才谁复似卢鸿。
厓山吊古
作者：潘光统
朝代：明

辛苦驱驰瘴海滨，逢厓遗恨欲沾巾。田家义士宁臣汉，鲁仲高风不帝秦。井澳旌旗空落日，平章波浪尚愁人。千秋喷薄淩霄汉，犹是英雄气未申。祥兴国脉仅奄奄，海上奔亡自景炎。万里何人归马革，九渊无地挽龙髯。心存死难应千折，事去焚香更一拈。尽瘁共怜三相国，慈元依旧对宸严。
厓山吊古·其一
作者：潘光统
朝代：明

辛苦驱驰瘴海滨，逢厓遗恨欲沾巾。田家义士宁臣汉，鲁仲高风不帝秦。井澳旌旗空落日，平章波浪尚愁人。千秋喷薄淩霄汉，犹是英雄气未申。
厓山吊古·其二
作者：潘光统
朝代：明

祥兴国脉仅奄奄，海上奔亡自景炎。万里何人归马革，九渊无地挽龙髯。心存死难应千折，事去焚香更一拈。尽瘁共怜三相国，慈元依旧对宸严。
同杨祠部懋功游摩诃庵
作者：潘光统
朝代：明

红尘十万入招提，花木阴阴可杖藜。三径风烟人世外，五陵秋色帝城西。青山欲共深公买，翠竹多逢阮籍迷。一卧云房心便息，更从何处觅丹梯。
和张山人苏给事厓山十咏
作者：潘光统
朝代：明

厓门峭削半侵天，亡国遗踪倍可怜。云树尚疑宫扇影，海氛犹似御炉烟。珠襦埋没空山里，玉殿荒凉逝水前。一自翠华流落后，至今陵木怨啼鹃。
和黎职方冬至日别梁舍人还朝
作者：潘光统
朝代：明

岁晏离心苦，含情对绮筵。尊开南至日，帆送北征船。鸿雁江天杳，梅花驿路妍。分襟从此去，心折五云边。
夜过海珠寺
作者：潘光统
朝代：明

雪残江上水如天，重过空门一系船。小隐欲寻中阁去，閒身先借上方眠。裁诗夜乞翻经火，煮茗寒分供佛泉。满眼风尘欺短鬓，无如初地学参禅。
寄文德承
作者：潘光统
朝代：明

岞崿高且长，云霞带修陆。间有神仙人，悠然在空谷。高视轹今古，修词媲坟竹。中年结冥契，遐音赠金玉。侧身日长望，戚戚转颦蹙。兴言欲奋飞，沉吟徒踯躅。庭前有芳兰，绿叶散清馥。白露已成霜，灼灼黄金菊。采之遗所思，将以写心曲。路远莫能致，馨香自结束。轩车不可驱，四顾成局促。出门见飞鸿，掩洟缄尺牍。愿为云端月，流照入君屋。
小金山送别启猷弟会试
作者：潘光统
朝代：明

熬峰重访长公祠，离思深凭酒一卮。台上千金招骏足，云边五色映龙池。梅关传舍闻鸡早，彭蠡秋风过雁迟。别后草堂应入梦，音书何日慰吾思。
小除夕郭乐周小酌舟中
作者：潘光统
朝代：明

簌簌寒风霜满林，数株疏柳暮烟沉。黄河日夜波声急，不似思乡一片心。
感秋
作者：潘光统
朝代：明

高楼独上海天长，枫叶芦花自水方。一夜新凉催白雁，几家残杵隐清霜。才名落落心难系，世事悠悠鬓易苍。南国只今频羽檄，可堪鼙鼓满渔阳。
暮春同邓君肃陈垣卿黄幼章陈士鹄梁仲登集黎惟仁山楼
作者：潘光统
朝代：明

晴窗閒共蹑丹梯，一览诸峰万木低。孤磬响闻天井外，残莺声送夕阳西。泉分石涧聊堪煮，酒有邻家不用携。十载青藜曾共对，故人今已直金闺。
梅花赋别赠黎惟仁之京
作者：潘光统
朝代：明

离亭歌罢促征鞍，白首交情作别难。词赋人推题柱客，江湖天远钓鱼竿。尊中竹叶三冬暮，岭外梅花一骑寒。却笑清时招骏晚，高台今始筑长安。
次和黄宫詹泰泉先生喜家伯父罗江公以尚书郎乞休南归
作者：潘光统
朝代：明

洲边新筑钓鱼台，菡萏蒹葭两岸回。一自松楸承雨露，即从廷陛乞归来。竹林清咏怜余后，菊径芳樽待客开。自昔江湖多恋阙，好从北极望蓬莱。
洪光寺
作者：潘光统
朝代：明

桂薪怜上国，瓢笠访东林。阅树知僧腊，拈花见佛心。素书犹未授，白发忽相侵。已悟无生理，微官任陆沉。
海珠寺别欧桢伯
作者：潘光统
朝代：明

龙宫开海上，独客晚经过。老衲寒初破，灵花雨后多。心空无色相，院静有檀那。玄度期将至，临风听棹歌。兰桨乘流泛，偏怜萍梗踪。鸿鸣寒碛月，霜送夜船钟。交岂时情改，年惊伏腊逢。分襟在明发，何地更相从。
海珠寺别欧桢伯·其一
作者：潘光统
朝代：明

龙宫开海上，独客晚经过。老衲寒初破，灵花雨后多。心空无色相，院静有檀那。玄度期将至，临风听棹歌。
海珠寺别欧桢伯·其二
作者：潘光统
朝代：明

兰桨乘流泛，偏怜萍梗踪。鸿鸣寒碛月，霜送夜船钟。交岂时情改，年惊伏腊逢。分襟在明发，何地更相从。
游蒲涧因过鹤舒台
作者：潘光统
朝代：明

丹灶烟销掩绿苔，求仙何处访蓬莱。阜乡亭下空遗舄，蒲涧泉边尚有台。鹤驭已随龙驷去，青山还倚白云开。衰颜最忆神楼散，一匕谁分入酒杯。
登楼望海上战舰
作者：潘光统
朝代：明

旌旗海上飐寒烟，南北伤心有岁年。莫道少陵多涕泪，鼓鼙今日是秦川。
秋望
作者：潘光统
朝代：明

粤王楼阁引飞峦，别苑离宫草树残。正朔已非秦日月，朝台犹忆汉衣冠。风生禾黍樵歌歇，秋入关河夜柝寒。閒倚青萍时极目，不知何处是长安。
署中对月忆家慈
作者：潘光统
朝代：明

山月扬清光，照我芙蓉裳。娟娟如故国，游子滞他乡。他乡见月心独苦，正是家人望游子。衡岳峰头断雁群，扶胥浦口沉双鲤。庭前老母白发稀，日日倚门望子归。燕京九月严霜候，应念羁人未授衣。
羊城吊古
作者：潘光统
朝代：明

南国川原几变更，三杯长啸不胜情。蓬蒿半掩刘王坞，山水犹盘陆贾城。海寺晚风传梵呗，石门斜日送江声。登临不用嗟殊代，翡翠明珠属汉京。
重阳前一日过欧崙山馆中谈西樵之胜分韵得风字
作者：潘光统
朝代：明

华馆淹留歌伐木，孤城砧杵度新鸿。客谈半夜当筵月，谁共明朝落帽风。云谷秋深泉更白，天湖霜冷叶初红。烟霞十里期难赴，雅约何年得再同。
闺怨
作者：潘光统
朝代：明

幽人畏人知，深闺独闭时。莫令秋月入，照见妾空帷。
除夕过黎惟敬宅守岁
作者：潘光统
朝代：明

风尘冉冉岁华徂，傲吏归心寄五湖。旧社曾同开竹径，异乡犹得共屠苏。杜陵三礼年迟暮，燕市千金事有无。洛涘已知成拙宦，李膺元自忆莼鲈。
集梁思伯宅送黎惟敬得空字
作者：潘光统
朝代：明

北岳云山望不穷，离心何处托飞鸿。金茎气色绯烟外，碣石旌旗落日中。前席旧承宣室召，出关今值虏尘空。即看万国来包匦，不羡葡萄入汉宫。
饯叔宝约游罗浮答诗促之
作者：潘光统
朝代：明

萧条无地散离忧，何处风烟是虎丘。远道莫酬青玉案，尺书犹到白蘋洲。云停岭树频翘首，月满江城各倚楼。闻说南来求大药，山灵先已候罗浮。
黎惟敬携酒见过迟董述夫张来聘诸子不至
作者：潘光统
朝代：明

延益开轩待，清歌爱客听。馀寒犹腊雪，疏树带春星。世事堪长啸，才名忌独醒。美人期不至，明月自中庭。
伏龙园
作者：潘勖
朝代：明

数日不出郭，到园心自安。寒侵短鬓乱，瘦渐故衣宽。展卷蠹鱼落，出门驯鸟看。林间习静处，云白影枫丹。
伏龙园雨后作
作者：潘勖
朝代：明

竹缭繁烟湿，门涵新水生。虹明残雨断，云散殷雷轻。白鸟淩江下，青山带郭横。平沙容散步，风物眼双明。
到园
作者：潘勖
朝代：明

二月东园晓，天晴气自和。叶柔春力软，花醉露形酡。杜甫穷愁在，相如渴病多。舒眉一临眺，朝影满烟萝。
游榕溪
作者：潘勖
朝代：明

溪流五月净巾袍，有客冲炎泛小舠。水落岸痕留泡泡，周回野色通江皋。阴繁绿筱凉堪爱，静泊青萍兴自高。醉入深萝寻古院，笑吹长笛奏云璈。
游石鼓待胡六岩不至
作者：潘勖
朝代：明

相候一何久，相望空有心。行知青盖远，望入紫微深。窈静依寒壑，踟蹰立午阴。长歌击石鼓，激烈有馀音。
谒东坡祠
作者：潘勖
朝代：明

秋日来登江上亭，风云接地昼冥冥。经年去鹤不复夜，当午晴山他自青。道属艰难悲积瘴，兴随迁逐缈沧溟。峰头怆恨瞻遗像，泽畔何劳怅独醒。
墓上植百合花
作者：潘嗣英
朝代：明

芳魂素质似乔仙，花气宜人百合传。移向山头和露种，与君重结后生缘。
怀仙志
作者：潘嗣英
朝代：明

销尽铅华自可怜，樽前歌舞总寒烟。虎丘冢冷馀青草，燕子楼空委翠钿。风过竹声疑解佩，春传莺语想当筵。芳魂东逐罗浮近，一枕梅花入梦仙。
同朱文宁庶常观海
作者：潘大复
朝代：明
体裁：五言律诗

烟波杳无极，纵目喜同君。云外千峰出，潮平各浦分。竞探蝴蝶窟，惊起鹭鸶群。浮白宜兹地，萧萧日就曛。
江行阻风得来字
作者：潘大复
朝代：明
体裁：五言律诗

孤舟泊风雨，日夜听喧豗。石燕排空至，江豚鼓浪来。人家少烟火，田亩半蒿莱。愁绪那堪破，呼童发旧醅。
都门送王君静斋归里
作者：潘大宾
朝代：明

桂玉关心已自惊，那堪旅邸送君行。家同岭海八千里，归人异留两样情。溽雨乍收尘陌静，和风时动叶舟轻。箕裘独羡青云志，肯对恩波负圣明。
九日登南屏山
作者：潘奭
朝代：明
体裁：五言律诗

危峰携手上，坐石倚长松。一望山城古，千家秋树重。得萸僧共起，传茗客先供。慎勿荒篱下，寻幽负短筇。
九日王时融招饮
作者：潘子安
朝代：明
体裁：七言律诗

喜见长瓶破晓封，忽移春晕上衰容。故人已觉尊前少，佳节偏于客里逢。千里暮愁连蟋蟀，无边秋色醉夫容。而翁此际登高处，应在三山第一峰。
候埠驿
作者：潘子安
朝代：明
体裁：七言律诗

桂花开遍菊花开，三月辞家九月回。帆背夕阳天外去，雁分秋色水边来。嘉禾云偃怀豳俗，落木风高忆楚材。莫怪举杯无饮兴，倚闾当日正徘徊。
复州故城谣
作者：潘子安
朝代：明
体裁：古风

阴风生纸钱，空挂坟前树。坟上荆棘穴狐兔，烧场未冷烟未消，弃骨如银满行路。金尊酒尽且须赊，莫遣愁霜著鬓华。鹤归华表空明月，燕入乌衣又落花。神仙狡狯矜长寿，安期彭祖今何有。可怜嬴政访蓬莱，采药未还闻鲍臭。请君试听故城谣，峻宇雕墙徒尔劳。
送周练师还龙虎山
作者：潘子安
朝代：明

年来忽忆旧岩扉，即向青天跨鹤归。老树著风惊虎睡，好山和雨作龙飞。松间夜月封丹灶，花底秋云补练衣。辟谷有方仙有术，笑人空饿北山薇。
题画
作者：潘子安
朝代：明
体裁：古风

岷峨雪消春水急，潇湘雨馀云树湿。迢迢翠屿孤鹤迥，湛湛珠宫老蛟泣。征帆数点风涛中，出没不计天西东。乡关杳渺在何处，矫首遥送双飞鸿。
济上有怀毗山
作者：潘季驯
朝代：明
体裁：七言律诗

溪盘苕水曲如龙，溪上山亭一径通。苍弁嵯峨春雨后，洞庭缥缈夕阳中。栽花已拟寻潘令，载酒谁当似柳公。太白楼前明月夜，不堪徙倚对秋风。
过独鹤驿
作者：潘季驯
朝代：明
体裁：五言律诗

独鹤去何处，庭空松自閒。檐飞千涧水，门叠万重山。久断云中唳，长疑月下还。谁知令威子，千载到人间。
除夕
作者：潘季驯
朝代：明
体裁：五言律诗

行到海穷处，仍惊岁尽时。灯前谁共影，愁里强吟诗。游子归何日，芳春坐可期。满城箫鼓动，客思已凄其。
与缉熙同访莫云楼
作者：潘宝
朝代：明

朝看日影漾波纹，卓午风和日又曛。遥指吟篷烟水上，两三人醉一楼云。
暮春过南浦
作者：潘宝
朝代：明

江上人家春水西，桃花短短压墙低。可怜十日东风恶，红雨满林啼竹鸡。
凝翠轩
作者：潘寔
朝代：明
体裁：七言律诗

小洞幽深日到难，苍苍烟景隔林看。一帘晴翠四时雨，半榻凉阴六月寒。清昼有时还下鹤，碧云无处不栖鸾。莫随群卉秋摇落，留取青青护石坛。
题王孤云画蜻蜓诗
作者：潘寔
朝代：明
体裁：七言绝句

不随沙鸟度凉风，款款孤飞过旧宫。十里湖山依旧在，野莲无主向谁红。
丁亥元日
作者：潘希曾
朝代：明

去年此日忆龙颜，天上初违侍从班。浪迹至今千里外，山呼徒自五更还。乾坤开泰心同壮，梅柳回春鬓独斑。十载微痾欣顿愈，著鞭随地敢辞艰。
丁卯春苦雪次陶掌科世和韵
作者：潘希曾
朝代：明

顽阴春不退，急雪日争飞。竟夕明通牖，乘风暗入帏。不成宜麦瑞，空假却蝗威。漫拥袁安户，偏沾东郭衣。燮调吾道拙，斟唱此心违。挟纩何当喜，重裘幸免讥。耽诗应益瘦，多病故难肥。拟订梅花约，山阴访钓矶。
三月三日
作者：潘希曾
朝代：明

花枝狼藉鸟绵蛮，又是春风三月天。蠹简字讹时自校，兽炉香细午初然。赏心何处临流饮，归计无端对雨眠。章贡合流开府地，滔滔终日不知年。
三洲岩
作者：潘希曾
朝代：明

客游过端溪，心目旷烟水。忽睹三洲岩，岿然俯清泚。舣舟往从之，天风送高举。岩深洞口暗，既入殊可喜。玲珑若神剜，虚明自天启。石门陈广乐，云液凝钟乳。安知神仙流，羽化不自此。玄鹤夕未归，落日空徙倚。
不慱驿晓枕
作者：潘希曾
朝代：明

鸟啼山馆曙，睡思共春浓。香袅沉檀细，花明锦绣重。简书仍往路，岁月只孤踪。稍稍荒烟外，崎岖又几峰。
与客尝玉面狸次韵
作者：潘希曾
朝代：明

敢誇野味少人知，诗客曾题牛尾狸。红玉饤盘争放箸，青钱沽酒共传卮。携来江北春深日，猎得山中雪霁时。正自思乡缘尔剧，未能归去是谁为。
丕礼道中
作者：潘希曾
朝代：明

我行丕礼墟，交路将过半。田畴稍连络，山势亦平缓。竹树交远村，鸡鸣烟火晏。士女作队游，语笑不可辨。维时王正月，桃李已零乱。好风自东来，流莺道边啭。天地信广大，兹游未知倦。人间多桃源，亦复不常见。
丙子冬至次韩信山韵
作者：潘希曾
朝代：明

天地阳回又此辰，履长馀庆仰皇宸。年华滚滚波同逝，官寺寥寥山作邻。冻合砚池从阁笔，暖生茶灶任添薪。滁阳细酒堪消日，拭眼梅花对早春。
丙戌元日赣州作
作者：潘希曾
朝代：明

城东晴旭入新年，水秀山明壮古虔。阙下远来初作镇，楼头高坐独筹边。光阴太向诗书欠，尘俗还兼簿领缠。漫把椒觞酬令节，春风从此动江天。
东园漫兴
作者：潘希曾
朝代：明

花发东园偶独窥，山禽相对语移时。天涯形影青春伴，晚节功名白发知。何处菟裘还待老，他年竹帛亦虚垂。杖藜缓步防苔滑，筋力深嗟病后衰。
东浦为汪太卿用之赋
作者：潘希曾
朝代：明

东浦风流又到君，西湖自昔远尘氛。桥通屐齿寻春去，寺报钟声隔水闻。画舫笙歌千顷月，青山花鸟半窗云。题诗不尽江乡思，此乐他年肯我分。
九日孙主政庄登高
作者：潘希曾
朝代：明

佳节惊心值异乡，登临聊复过山庄。茱萸共卜明年健，菊蕊犹悭此日香。野外行厨溪蔌嫩，云端作戏舞衣凉。樊笼潦倒图南意，抚掌西风醉欲狂。
九日对菊怀诸兄
作者：潘希曾
朝代：明

往年九日菊未花，今年九日花尽嘉。霜前寒蕊重重好，滁山不把龙山誇。反扃官舍白日静，对汝悠悠两形影。举杯相酹还自酬，花神醉未谁能省。何处登高可披豁，茱萸更向花前掇。不柰秋风生客愁，雁行吹断江天阔。
九溪道中二首
作者：潘希曾
朝代：明

秋思正凄迷，千山入九溪。路危频下马，午过不闻鸡。秃树疑人立，荒禽作怪啼。孤烟生远垒，隐隐动昏鼙。青云万叠山，山下水潺潺。诘屈路难出，崔嵬星可攀。劳哉千里骥，入此九溪蛮。坦坦中原地，长驱何日还。
九溪道中二首·其一
作者：潘希曾
朝代：明

秋思正凄迷，千山入九溪。路危频下马，午过不闻鸡。秃树疑人立，荒禽作怪啼。孤烟生远垒，隐隐动昏鼙。
九溪道中二首·其二
作者：潘希曾
朝代：明

青云万叠山，山下水潺潺。诘屈路难出，崔嵬星可攀。劳哉千里骥，入此九溪蛮。坦坦中原地，长驱何日还。
书怀次李内翰宗易韵
作者：潘希曾
朝代：明

两月东风冻未除，手皴非乏豹为祛。江乡旧社思浮蚁，宾馆流年愧食鱼。梦逐卢生成底事，方抄陆氏有新书。瀛洲仙侣劳相念，几度诗来伏枕馀。
二月于曹霜厓第观瓶梅次韵是
作者：潘希曾
朝代：明

绮筵何处得江梅，倒浸冰壶自可猜。一种风流偏我爱，十分春色后时开。樽前莫惜歌金缕，笛里仍愁点翠苔。竟日玩香兼弄影，为君沉醉未能回。
云津书院为刘掌教中和赋
作者：潘希曾
朝代：明

大江西汇古龙洲，洲上云津何处求。抱膝几人曾偃蹇，遗书万卷足风流。邦家霖雨寻常事，嘉定文章三百秋。珍重云礽肯堂构，藜光夜夜烛天浮。
京口即事
作者：潘希曾
朝代：明

行尽东风爱日长，京江风日似钱塘。望知酒旆心先醉，吟对花枝句亦香。浪里金山妨短屐，云边铁瓮倚危樯。长安到此三千里，更拟扬舲过楚湘。
人日
作者：潘希曾
朝代：明

新岁易为感，遐荒独自行。雨晴人日好，天远使星明。望阙轻阴转，思乡芳草生。无情江上雁，肃肃背予征。
人日雪
作者：潘希曾
朝代：明

入春二日逢人日，占岁宜晴苦不晴。冻雨作花还六出，终风吹冷竟三更。羊羔荐酒浑多事，蟹眼烹茶渐有声。访戴未能馀兴在，朗吟空对夕窗明。
仆山道中次湛内翰韵四首
作者：潘希曾
朝代：明

看花难得早春同，花好休教尽意红。我欲回时重见面，恐因烂漫易随风。不知春色几多深，是处青山鸟弄音。我亦有怀难了了，天涯相伴作微吟。空谷来鸣何处驺，前驱旗鼓逝如流。盘旋尽日无村郭，一笑真成汗漫游。绿杨沿路綵旗垂，春日悠悠何所之。忽睹好山云外起，欲淩绝顶自题诗。
仆山道中次湛内翰韵四首·其一
作者：潘希曾
朝代：明

看花难得早春同，花好休教尽意红。我欲回时重见面，恐因烂漫易随风。
仆山道中次湛内翰韵四首·其三
作者：潘希曾
朝代：明

空谷来鸣何处驺，前驱旗鼓逝如流。盘旋尽日无村郭，一笑真成汗漫游。
仆山道中次湛内翰韵四首·其二
作者：潘希曾
朝代：明

不知春色几多深，是处青山鸟弄音。我亦有怀难了了，天涯相伴作微吟。
仆山道中次湛内翰韵四首·其四
作者：潘希曾
朝代：明

绿杨沿路綵旗垂，春日悠悠何所之。忽睹好山云外起，欲淩绝顶自题诗。
仲仁兄升鲁府教授过滁话别
作者：潘希曾
朝代：明

九载黉宫道自尊，曳裾今日又王门。官清幸睹东平乐，禄薄聊供北海樽。得句漫劳千里梦，怀乡空向此时论。楚天秋尽生离思，雁影参差雨气昏。
何寺丞第赏梅叠前催梅韵
作者：潘希曾
朝代：明

墙头细蕊隔年垂，开向春深亦自奇。桃李行卑聊尔尔，冰霜性耐故迟迟。花晨暂觅閒中乐，月夕应添别后思。笑折一枝同浸酒，赏心分付暗香卮。
偏桥
作者：潘希曾
朝代：明

匹马偏桥路，悠悠向夕曛。水清窥底石，山密踏层云。险地苗居半，封疆楚已分。数声花畔鸟，犹似故园闻。
元宵即事
作者：潘希曾
朝代：明

灯月交辉夜，春城沸管弦。柏台深锁钥，梅岭接风烟。不语坐三鼓，回头来二年。太平多气象，万里仰尧天。
元宵即事简陈院长
作者：潘希曾
朝代：明

皎月放春晴，元宵坐赣城。管弦传闹市，灯火彻深更。野旷狼烽熄，乡违鹤怨生。不逢南浦客，碧草远含情。
元宵戴挥使第呈席间诸君暨仲实兄
作者：潘希曾
朝代：明

灯火今宵看故乡，柳台梅榭竞春光。选来妙舞当筵久，翻得新腔按瑟狂。朋旧漫劳青眼待，弟兄私喜白眉良。有时投绂终同社，不把离愁搅醉肠。
入施州杂咏六首
作者：潘希曾
朝代：明

匹马空山日易移，裹粮篝火傍崖炊。谁言野食无供帐，鸟作笙箫树作帷。好峰如削透林端，面面生云翠作团。安得池盆宽十亩，贮来庭院倚栏干。如烟如雾暗空林，湿不沾衣冷沁襟。忽见斜阳一回望，始知身下白云岑。山头日出山腰雨，不到山头不见晴。上下青山一千里，阴晴见惯未须惊。一派清泠数曲来，青蒲白石浅澜洄。风光不落流觞手，捧得芙蓉露几杯。李白风流在夜郎，涪翁继至有辉光。皇华忝我来今日，漫把新诗和宋唐。
入施州杂咏六首·其一
作者：潘希曾
朝代：明

匹马空山日易移，裹粮篝火傍崖炊。谁言野食无供帐，鸟作笙箫树作帷。
入施州杂咏六首·其三
作者：潘希曾
朝代：明

如烟如雾暗空林，湿不沾衣冷沁襟。忽见斜阳一回望，始知身下白云岑。
入施州杂咏六首·其二
作者：潘希曾
朝代：明

好峰如削透林端，面面生云翠作团。安得池盆宽十亩，贮来庭院倚栏干。
入施州杂咏六首·其五
作者：潘希曾
朝代：明

一派清泠数曲来，青蒲白石浅澜洄。风光不落流觞手，捧得芙蓉露几杯。
入施州杂咏六首·其六
作者：潘希曾
朝代：明

李白风流在夜郎，涪翁继至有辉光。皇华忝我来今日，漫把新诗和宋唐。
入施州杂咏六首·其四
作者：潘希曾
朝代：明

山头日出山腰雨，不到山头不见晴。上下青山一千里，阴晴见惯未须惊。
八月十四夜西涯阁老园亭看月奉次限韵二首
作者：潘希曾
朝代：明

此月难同恨往年，树头今夕喜将圆。风流不是寻常地，露坐分明尺五天。共爱蟾光浮酒斝，还教鹤影舞花筵。夜阑更觉明宵近，秋色催人醉帽偏。此回情景胜常年，树杪清光望欲圆。风掠暮云沉碧海，露含凉气洗青天。共求妙句传他日，还许高歌彻四筵。夜漏未央狂未己，秋来幽事我能偏。
八月十四夜西涯阁老园亭看月奉次限韵二首·其一
作者：潘希曾
朝代：明

此月难同恨往年，树头今夕喜将圆。风流不是寻常地，露坐分明尺五天。共爱蟾光浮酒斝，还教鹤影舞花筵。夜阑更觉明宵近，秋色催人醉帽偏。
八月十四夜西涯阁老园亭看月奉次限韵二首·其二
作者：潘希曾
朝代：明

此回情景胜常年，树杪清光望欲圆。风掠暮云沉碧海，露含凉气洗青天。共求妙句传他日，还许高歌彻四筵。夜漏未央狂未己，秋来幽事我能偏。
再次前韵荅温内翰
作者：潘希曾
朝代：明

相逢话相别，三载卧江天。水果珍菱角，山殽饱蕨拳。字从携酒问，诗懒向人传。长乐钟初听，终宵欠稳眠。
再次前韵酬谢内翰
作者：潘希曾
朝代：明

秋风惊逆旅，乡思正相亲。舟泛剡溪夜，觞流曲水春。几时寻旧约，一笑道吾真。大隐疑堪诿，终怜紫陌人。
再题醉翁亭
作者：潘希曾
朝代：明

涧水经春长绿波，林峦回合鸟声多。山从公去名逾重，亭有时荒记不磨。仰止极知前辈盛，视今其柰后来何。官閒幸际升平世，此地寻常载酒过。
冬夜漫兴二首
作者：潘希曾
朝代：明

一灯深坐不知寒，分阃天涯岁又残。部曲夜閒刁斗静，衙门地僻簿书宽。曾闻樽俎能全胜，敢谓干戈可久安。独苦此心谁共语，每凭封事达朝端。岭畔冬深亦乍寒，江风吹雨夜阑珊。不闻雁信来千里，空愧麟符绊一官。睡少正须茶破闷，病馀那用酒为欢。古槐衰柳方摇落，时复萧萧打画栏。
冬夜漫兴二首·其一
作者：潘希曾
朝代：明

一灯深坐不知寒，分阃天涯岁又残。部曲夜閒刁斗静，衙门地僻簿书宽。曾闻樽俎能全胜，敢谓干戈可久安。独苦此心谁共语，每凭封事达朝端。
冬夜漫兴二首·其二
作者：潘希曾
朝代：明

岭畔冬深亦乍寒，江风吹雨夜阑珊。不闻雁信来千里，空愧麟符绊一官。睡少正须茶破闷，病馀那用酒为欢。古槐衰柳方摇落，时复萧萧打画栏。
凌山驿次湛内翰韵四首
作者：潘希曾
朝代：明

阴雨忽开霁，江云散晓霞。日升林影动，一径见山家。嘉树晴光艳，澄江春水深。渔翁坐晒网，顾妇作蛮音。风日春来好，江村蔼众芳。檐暄嬉妇子，陇夕下牛羊。南裔行将尽，荒村仅自存。萧条村里驿，日午不开门。
凌山驿次湛内翰韵四首·其一
作者：潘希曾
朝代：明

阴雨忽开霁，江云散晓霞。日升林影动，一径见山家。
凌山驿次湛内翰韵四首·其三
作者：潘希曾
朝代：明

风日春来好，江村蔼众芳。檐暄嬉妇子，陇夕下牛羊。
凌山驿次湛内翰韵四首·其二
作者：潘希曾
朝代：明

嘉树晴光艳，澄江春水深。渔翁坐晒网，顾妇作蛮音。
凌山驿次湛内翰韵四首·其四
作者：潘希曾
朝代：明

南裔行将尽，荒村仅自存。萧条村里驿，日午不开门。
出镇南关
作者：潘希曾
朝代：明

崔嵬分茅岭，镇南扼雄关。持节始入交，山路何郁盘。乔林映前旌，鸣驺历层峦。纶命自天下，恩光回日南。道路尽膜拜，冠带争骏奔。语言虽假译，文物亦可观。藐兹溟海壖，声教古所渐。
初夏即事怀友人
作者：潘希曾
朝代：明

客舍春归不待余，薰风相款竟何如。绵蛮到处莺求友，来去无时燕卜居。日色渐长堪晒药，衙门多暇惯抄书。故人千里应相忆，试向河头觅鲤鱼。
初游醉翁亭次韩太卿庭方韵
作者：潘希曾
朝代：明

久忆环滁胜，登临忽此亭。席分溪石润，酒带酿泉馨。院静禽时语，松深露昼零。古人那可作，聊诵壁间铭。
北山茶
作者：潘希曾
朝代：明

春来遥忆北山茶，青壁丹崖傍我家。采露撷烟空梦寐，沿河溯济自年华。求閒会了三生愿，知足何须七碗加。燕语莺啼春送尽，又看光景到萱花。
北峨歌
作者：潘希曾
朝代：明

北峨驿前江水流，百折直到苍梧州。苍梧去海几千里，江水朝宗势未已。桃花昨夜飘小红，大海浮去春风同。
十五夜戏效八音体叠前韵二首
作者：潘希曾
朝代：明

金气行秋年复年，石亭秋半月还圆。丝传律吕风回壑，竹逗清寒露满天。匏爵不辞歌既醉，土殽随意秩初筵。革更叵柰光阴速，木影中宵幸不偏。金波洗眼送流年，石假山头镜影圆。丝鬓暗惊行乐地，竹帘高捲未云天。匏成濩落堪豪饮，土不尘埃合肆筵。革鼓鼕鼕宫漏杳，木犀花底兴方偏。
十五夜戏效八音体叠前韵二首·其一
作者：潘希曾
朝代：明

金气行秋年复年，石亭秋半月还圆。丝传律吕风回壑，竹逗清寒露满天。匏爵不辞歌既醉，土殽随意秩初筵。革更叵柰光阴速，木影中宵幸不偏。
十五夜戏效八音体叠前韵二首·其二
作者：潘希曾
朝代：明

金波洗眼送流年，石假山头镜影圆。丝鬓暗惊行乐地，竹帘高捲未云天。匏成濩落堪豪饮，土不尘埃合肆筵。革鼓鼕鼕宫漏杳，木犀花底兴方偏。
半隐王先生挽词
作者：潘希曾
朝代：明

半隐先生本席珍，懒从三聘试经纶。此身已逐忘机鸟，有子还为瑞世麟。命服再膺荣昼锦，林泉终老遂天真。斜阳宰木今如许，剩有高风激后人。
南交纪事
作者：潘希曾
朝代：明

往返南交道，东风浃二旬。诹询虽未广，风土亦堪陈。汉将标铜地，尧官致日辰。鄙夷甘异习，凋谢尽遗民。祝发无男女，加冠别缙绅。黑牙喧鸟雀，赤脚走荆榛。席地多盘膝，操舟悉祼身。野栖茅覆屋，露积竹为囷。断雪无牟麦，分秧及早春。槟榔生咀嚼，橘柚杂芳辛。蕉实黄初熟，椰浆白颇醇。珍奇难得象，躔度易占鹑。沉水来犹远，生金出岂频。盛陈兵肃肃，绝少马駪駪。蛇虺当筵舞，螺虾入鼎珍。稍依濒海利，难与大方伦。文亦同王制，圭仍析帝臣。方言时假译，职贡岁常亲。自适飞潜性，相忘覆载仁。我歌聊志异，何日尽还淳。
南司马王公以诗留别辄次韵
作者：潘希曾
朝代：明

翰苑文章同旧价，南都山水属真仙。相看转觉双瞳碧，渐老难回两鬓玄。酒兴总非方壮日，花时犹是未归年。阳春强和凭谁寄，塞雁依稀隔暮烟。
南墩书院为宿州守徐良节题
作者：潘希曾
朝代：明

精庐重构傍南墩，乡里衣冠重德门。四面好山流翠近，百年乔木向春繁。曾闻藜杖干星象，剩贮芸香待子孙。今日无心云出岫，甘霖千里逐朱轓。
南宁太平之间岩石奇绝累日玩之不厌
作者：潘希曾
朝代：明

两涯回石壁，悦玩竟忘疲。混沌何人凿，玲珑一世奇。累累鼎象物，隐隐画藏诗。绝顶云昏处，惟应仙鹤知。
南庄八景为孙封君题八首 其一 白云洞口
作者：潘希曾
朝代：明

深洞回尘鞅，閒云锁石扉。采芝从此入，愁湿薜萝衣。
南庄八景为孙封君题八首 其七 野寺归僧
作者：潘希曾
朝代：明

地偏邻古寺，僧过偶相逢。未了无生话，深林咽暮钟。
南庄八景为孙封君题八首 其三 曲水流觞
作者：潘希曾
朝代：明

久羡流觞事，重寻曲水湄。山灵应有约，岁岁好花时。
南庄八景为孙封君题八首 其二 活水源头
作者：潘希曾
朝代：明

地脉回沧海，源头泻碧山。滔滔长此水，谁解洗尘颜。
南庄八景为孙封君题八首 其五 绝顶双泉
作者：潘希曾
朝代：明

山泉清可爱，绝顶日淙淙。一派已奇甚，飞来况复双。
南庄八景为孙封君题八首 其八 古亭留客
作者：潘希曾
朝代：明

千载欧翁醉，遗文亦壮哉。几经亭下路，留读憩阶苔。
南庄八景为孙封君题八首 其六 小桥孤月
作者：潘希曾
朝代：明

小桥横断涧，扶醉往来轻。日暮不归去，临流弄月明。
南庄八景为孙封君题八首 其四 高峰飞翠
作者：潘希曾
朝代：明

不快红尘涴，高峰独杖藜。怪来衫袖冷，空翠落袍绨。
南庄八景为孙封君题八首·白云洞口
作者：潘希曾
朝代：明

深洞回尘鞅，閒云锁石扉。采芝从此入，愁湿薜萝衣。地脉回沧海，源头泻碧山。滔滔长此水，谁解洗尘颜。久羡流觞事，重寻曲水湄。山灵应有约，岁岁好花时。不快红尘涴，高峰独杖藜。怪来衫袖冷，空翠落袍绨。山泉清可爱，绝顶日淙淙。一派已奇甚，飞来况复双。小桥横断涧，扶醉往来轻。日暮不归去，临流弄月明。地偏邻古寺，僧过偶相逢。未了无生话，深林咽暮钟。千载欧翁醉，遗文亦壮哉。几经亭下路，留读憩阶苔。
南旺夜酌呈薛掌科
作者：潘希曾
朝代：明

月色波光满画船，一樽相对且留连。与君万里归来日，却忆今宵作去年。
南昌道中
作者：潘希曾
朝代：明

客子去何适，鸠声断复啼。阴晴五月半，天地大江西。水远湘流合，山重岭峤迷。向来弧矢意，不敢惮航梯。
南来
作者：潘希曾
朝代：明

南来未觉远，回首渺西江。白发生朝镜，青灯坐夜窗。乾坤心独苦，老大气难降。何日五湖路，扁舟荡桨双。
南郭
作者：潘希曾
朝代：明

南郭青山映草堂，两年春梦落滁阳。空惭伯问新恩命，误入欧公旧醉乡。忧极江湖天渺渺，兴阑花鸟雨茫茫。日长人静惟危坐，消尽幽轩几炷香。
卜邻驿
作者：潘希曾
朝代：明

卜邻之驿谁与邻，荒山四面徒嶙峋。白云当檐来往频，长藤古木相依因。萧条溪谷少人民，时有翠鸟啼青春。我尝御风遍八垠，徒步北斗趋紫宸。回头一瞬隘九真，蹊径诘曲难具陈，华风渐染何时淳。
即事
作者：潘希曾
朝代：明

两日东园不暇窥，绿芽顿发老槐枝。葵榴吐蕊已初夏，兰蕙含蕤更此时。千古往来川上叹，几人梦觉枕边炊。轻絺短箑方宜我，且复掀髯一咏诗。
即事
作者：潘希曾
朝代：明

木落青山冷，江空白日斜。孤舟方去国，万里更携家。宿火时温酒，敲冰自煮茶。夏畦吾久病，小笑索梅花。
即事
作者：潘希曾
朝代：明

滁上烟峦翠绕城，悠然相对转愁生。花枝几树初经眼，风雨连宵太薄情。上国交游书久绝，故园心事梦难成。等閒病起春过半，曳履池边看晚晴。
即事二首
作者：潘希曾
朝代：明

平畴水漫绿成行，正月交人已插秧。记得中原旧游处，雪消晴陇麦初长。无雪元知麦不宜，家家饼饵秫为之。前村日暮菜花发，错望黄云傍短篱。
即事二首·其一
作者：潘希曾
朝代：明

平畴水漫绿成行，正月交人已插秧。记得中原旧游处，雪消晴陇麦初长。
即事二首·其二
作者：潘希曾
朝代：明

无雪元知麦不宜，家家饼饵秫为之。前村日暮菜花发，错望黄云傍短篱。
即事四首
作者：潘希曾
朝代：明

江北江南一望中，便将迟早判春风。江南二月桃开尽，江北梅花正作丛。梅花狼藉杏花开，妆点山窗送酒杯。数日留连成底事，不知春色暗相催。每恨逢花易别离，不因雨打即风吹。亦知后会明年事，南北东西未可期。故人见梦话平生，醒后依稀不自明。高阁日斜消息断，垂杨一树语流莺。
即事四首·其一
作者：潘希曾
朝代：明

江北江南一望中，便将迟早判春风。江南二月桃开尽，江北梅花正作丛。
即事四首·其三
作者：潘希曾
朝代：明

每恨逢花易别离，不因雨打即风吹。亦知后会明年事，南北东西未可期。
即事四首·其二
作者：潘希曾
朝代：明

梅花狼藉杏花开，妆点山窗送酒杯。数日留连成底事，不知春色暗相催。
即事四首·其四
作者：潘希曾
朝代：明

故人见梦话平生，醒后依稀不自明。高阁日斜消息断，垂杨一树语流莺。
即席次徐正郎庭实韵
作者：潘希曾
朝代：明

思君咄咄困愁城，笑语重逢仆欲更。岁月有痕惟短鬓，乾坤无用是虚名。故园水竹三生梦，上国烟花万里情。自是同心堪细酌，坐沉槐月听鸦鸣。
双节为简辅进士庶母洎姊作
作者：潘希曾
朝代：明

苍松产徂徕，不知冰雪寒。砥柱中河流，障彼狂波澜。木石何足道，所贵全其天。人虽万物灵，天性畴能全。卓哉二孀节，秉志何贞坚。母也矢靡他，之子同辛艰。茕茕吊形影，藁砧无时旋。九死乃一生，育孤绍家传。天道谅有定，未亡永馀年。我歌柏舟诗，千载世教宣。
发南京
作者：潘希曾
朝代：明

留都两月太常卿，被召俄惊又北行。一念寅清常对越，半生疏拙寡将迎。龙江风水开帆好，凤阙星辰曳履轻。独有月明回首夜，石城钟阜总离情。
发吕瑰驿至王国
作者：潘希曾
朝代：明

山郭自为国，江春不作寒。百蛮奔海峤，双凤下云端。封建昭周礼，威仪盛汉官。停骖聊信宿，归计又长安。
发市桥驿
作者：潘希曾
朝代：明

细雨青林暗市桥，五更灯火促星轺。紫泥擎出天恩重，赤土分来海国遥。正朔不殊尧日致，封疆何用汉时标。午风披拂轻阴散，春色还同喜气饶。
叠前韵留别毛太卿二首
作者：潘希曾
朝代：明

名德钦前辈，行藏道自如。共期川作楫，独喜盖倾车。伯囧书堪续，梁公药善储。分携资诲语，此意未应疏。世事故难料，兹行信所如。独怜驰驿骑，遥别看花车。鄙吝思常见，才猷重夙储。滁阳好山色，回首暮烟疏。
叠前韵留别毛太卿二首·其一
作者：潘希曾
朝代：明

名德钦前辈，行藏道自如。共期川作楫，独喜盖倾车。伯囧书堪续，梁公药善储。分携资诲语，此意未应疏。
叠前韵留别毛太卿二首·其二
作者：潘希曾
朝代：明

世事故难料，兹行信所如。独怜驰驿骑，遥别看花车。鄙吝思常见，才猷重夙储。滁阳好山色，回首暮烟疏。
叠前韵荅曹霜厓
作者：潘希曾
朝代：明

华裾几度望青葱，咫尺西邻眼欲穷。拄杖竟妨春雨湿，谈棋谁伴草堂空。青山半落閒愁里，白日都消断简中。薄暮诗来天渐霁，尚期歌咏一樽同。
吊阳信马贰守
作者：潘希曾
朝代：明

宿草惊心岁月忙，人生不死是流芳。频年宦辙甘棠在，一脉书香燕翼长。樽酒几人思北海，门楣有客坦东床。全归况复稀年近，蒿薤徒劳道路伤。
同年章道充过访奉赠
作者：潘希曾
朝代：明

深山何意故人来，石径苔荒扫不开。正忆看花曾并辔，休辞对菊且衔杯。江湖未有忘忧地，廊庙惟应济世才。一笑出门仍远别，暮云翘首重徘徊。
同朱侍御子宜东郊饯客
作者：潘希曾
朝代：明

城头晓色艳新晴，十里溪桥送客行。花底四筵酬劝好，柳边飞盖往来轻。平畴麦浪翻风绿，深树莺簧隔水清。归道不劳松下喝，故应骢马避前程。
同馆会分韵·其一
作者：潘希曾
朝代：明

相见释褐初，交情何欢洽。论文玉堂夜，联镳试春祫。参商十载来，馀韵不可押。人生本无期，世路多险狭。讵意今日会，盘羞间蔬甲。秋菊馥当筵，把玩笑相狎。努力及良辰，斗酒同一呷。花枝枯复荣，头白堪再插。
同馆会分韵·其二
作者：潘希曾
朝代：明

良会今何夕，秋风洒客衣。翻疑别是梦，不觉醉忘归。露下黄花瘦，樽前紫蟹肥。高歌无别调，列炬有馀辉。霄汉诸公在，风波往事非。亦知吾道拙，敢与世情违。岁月惊虚掷，欢娱幸未稀。金兰存道义，四海永相依。
咏兰四首
作者：潘希曾
朝代：明

山人遗我兰，百里到城邑。采之千仞崖，故土带砂砾。瓦盆及时栽，风雨相润色。空阶白日静，绿叶光嶷嶷。猗兰含紫蕤，经冬冻不发。春风几何时，碧干争挺拔。一干仅一花，清香乃倾国。贞姿颇耐久，逾月未衰落。蕙本兰之族，气味亦相似。一干五七花，生香春夏际。复有闽中产，叶高而稍腻。谁书本草经，误以零陵视。古人多佩兰，贵有君子德。况为王者香，尼父兴叹息。芳名播终古，俗眼常罕识。高斋风日和，相对余心怿。
咏兰四首·其一
作者：潘希曾
朝代：明

山人遗我兰，百里到城邑。采之千仞崖，故土带砂砾。瓦盆及时栽，风雨相润色。空阶白日静，绿叶光嶷嶷。
咏兰四首·其三
作者：潘希曾
朝代：明

蕙本兰之族，气味亦相似。一干五七花，生香春夏际。复有闽中产，叶高而稍腻。谁书本草经，误以零陵视。
咏兰四首·其二
作者：潘希曾
朝代：明

猗兰含紫蕤，经冬冻不发。春风几何时，碧干争挺拔。一干仅一花，清香乃倾国。贞姿颇耐久，逾月未衰落。
咏兰四首·其四
作者：潘希曾
朝代：明

古人多佩兰，贵有君子德。况为王者香，尼父兴叹息。芳名播终古，俗眼常罕识。高斋风日和，相对余心怿。
喜仲实兄转龙溪教谕
作者：潘希曾
朝代：明

十年江海广文寒，忽报龙溪漫转官。绛帐已专新讲席，青毡不改旧吟坛。梦回好句凭谁寄，别久幽怀稍自宽。却幸星槎假良便，一尊非晚话团圞。
喜雨
作者：潘希曾
朝代：明

亢阳当午天欲赤，霹雳堕地坤隅坼。楼头飒然风雨来，席捲万瓦飞黄埃。初如丝纷忽如注，河翻海立蛟龙怒。一洗燀热清八极，顿令枯槁回颜色。东园青可菹，南亩足我糈。虫鸟相和鸣，花竹秀以舒。吁嗟物我将无同，炎凉燥湿苦乐之感相流通。向来困惫一时起，渴心灌溉生欢喜。乃知茫茫大造非小儿，阴阳推夺故应尔。雨馀更爱暮天碧，月华满院凉于水。
喜雪二首
作者：潘希曾
朝代：明

越雪由来罕，清晨忽满墀。二年初快睹，三白敢深期。日午消还尽，檐阴冻欲垂。民饥方待哺，翻恨麦秋迟。昨雪已难得，今朝仍乱零。远山头再白，久客眼偏青。瘴退梅花岭，寒疑翡翠屏。还同在京日，呵冻写兰亭。
喜雪二首·其一
作者：潘希曾
朝代：明

越雪由来罕，清晨忽满墀。二年初快睹，三白敢深期。日午消还尽，檐阴冻欲垂。民饥方待哺，翻恨麦秋迟。
喜雪二首·其二
作者：潘希曾
朝代：明

昨雪已难得，今朝仍乱零。远山头再白，久客眼偏青。瘴退梅花岭，寒疑翡翠屏。还同在京日，呵冻写兰亭。
回次坡垒示伴送陪臣
作者：潘希曾
朝代：明

朅来辞交州，忽复至坡垒。咫尺见南关，春色不类始。香风老松花，繁阴变桃李。不问旧路迷，所嗟岁月驶。归鸿虽北徂，万里方自此。依依南枝鸟，为尔怜毛羽。
回渡富良江二首
作者：潘希曾
朝代：明

富良江头风日晴，王子乘春送客行。一棹中流歌未毕，隔江花柳已相迎。江北江南从此辞，江波潋滟似来时。春风送客无南北，带得莺声过水涯。
回渡富良江二首·其一
作者：潘希曾
朝代：明

富良江头风日晴，王子乘春送客行。一棹中流歌未毕，隔江花柳已相迎。
回渡富良江二首·其二
作者：潘希曾
朝代：明

江北江南从此辞，江波潋滟似来时。春风送客无南北，带得莺声过水涯。
回至吕瑰再次王韵辞其赆
作者：潘希曾
朝代：明

久依香案玉皇前，手捧纶音下九天。不用橐金酬使越，须知封土在安边。周爰归去风生袖，长揖分离思满川。从此相望无远迩，讴歌同荅太平年。
复清陈先生双挽词
作者：潘希曾
朝代：明

复清先生清绝伦，读书不走缁衣尘。中年化去梦幻身，诗豪草圣全其真。夫人未亡垂八旬，堪与孟母为芳邻。两郎成立俱要津，含笑不愧黄泉人。柏府冰霜翰苑春，麒麟瑞世何振振。皇家恤典来方频，松楸千载恩光新，些歌遮莫徒伤神。
夏夜
作者：潘希曾
朝代：明

夏夜苦暄浊，散步青山冈。顾瞻阒无人，明月流清光。系舟杨柳根，移床松桂傍。默默坐复起，仰天夜未央。咄此万里身，顾影徒彷徨。水蛙聒靡厌，草虫鸣暗伤。蛙虫讵足怪，蛇虺未可量。银河淡欲没，露下凉沾裳。且复归我舟，濯足临沧浪。
夏夜四首
作者：潘希曾
朝代：明

夜窗无暑柏阴森，湘簟閒眠独枕琴。岭畔不知天许远，还将北斗看升沉。一雨犹馀几日凉，不知三伏在炎方。晚来风起秋偏早，却为莼鲈忆故乡。满天风露夜将分，花树生香隔院闻。独坐此时无一语，待他日出漫云云。四壁虫声一院花，银河浅淡月西斜。此时此景清于水，不动薰风也自嘉。
夏夜四首·其一
作者：潘希曾
朝代：明

夜窗无暑柏阴森，湘簟閒眠独枕琴。岭畔不知天许远，还将北斗看升沉。
夏夜四首·其三
作者：潘希曾
朝代：明

满天风露夜将分，花树生香隔院闻。独坐此时无一语，待他日出漫云云。
夏夜四首·其二
作者：潘希曾
朝代：明

一雨犹馀几日凉，不知三伏在炎方。晚来风起秋偏早，却为莼鲈忆故乡。
夏夜四首·其四
作者：潘希曾
朝代：明

四壁虫声一院花，银河浅淡月西斜。此时此景清于水，不动薰风也自嘉。
夏日同僚小集
作者：潘希曾
朝代：明

衙罢公庭一事无，官联小集自相娱。槐阴落砌午无暑，棋局当轩日易晡。地散未妨甘吏隐，才疏何以副时须。流年又看端阳近，角黍蒲觞不负吾。
夏至后苦雨四首
作者：潘希曾
朝代：明

五月夏已至，经旬风尚寒。怨咨堪暑雨，卑湿更江干。小市慵沽酒，閒居耻素餐。颇闻南北路，二麦总艰难。江雨晴难得，炎风郁不宣。湿蒸藏久药，润透读残编。避漏移床遍，通明捲幔偏。滁阳二年客，入夏欠相便。天漏竟何如，他乡气候殊。身常亲药饵，病不贷妻孥。郡介江淮僻，城依草树孤。东华尘土梦，回首渺川途。一雨夏将徂，羁怀转郁纡。山深变寒燠，雾重失朝晡。羲御谁当挽，云师尔可诛。林鸠太无赖，相逐不相呼。
夏至后苦雨四首·其一
作者：潘希曾
朝代：明

五月夏已至，经旬风尚寒。怨咨堪暑雨，卑湿更江干。小市慵沽酒，閒居耻素餐。颇闻南北路，二麦总艰难。
夏至后苦雨四首·其三
作者：潘希曾
朝代：明

天漏竟何如，他乡气候殊。身常亲药饵，病不贷妻孥。郡介江淮僻，城依草树孤。东华尘土梦，回首渺川途。
夏至后苦雨四首·其二
作者：潘希曾
朝代：明

江雨晴难得，炎风郁不宣。湿蒸藏久药，润透读残编。避漏移床遍，通明捲幔偏。滁阳二年客，入夏欠相便。
夏至后苦雨四首·其四
作者：潘希曾
朝代：明

一雨夏将徂，羁怀转郁纡。山深变寒燠，雾重失朝晡。羲御谁当挽，云师尔可诛。林鸠太无赖，相逐不相呼。
夜抵沛县怀沽头章水部以道
作者：潘希曾
朝代：明

孤舟尽日柳边撑，尚隔烟波十里程。篷底一灯听雨落，枕边三鼓盼天明。笑谈可待还当别，身世无凭忽自惊。欲假诗筒报消息，曲江幽梦恐先成。
夜泊藤县次韵酬湛内翰
作者：潘希曾
朝代：明

泛舟苍梧来，又泊藤江口。去国万馀里，遥夜瞻北斗。冉冉岁月逝，厥柄忽临丑。银河注清浅，经纬烂星宿。低头阒无人，图书陈左右。残灯耿明灭，炉烟细当牖。正尔不能寐，忧来欲皓首。迢迢江湖心，匪为行役久。望眼不可极，云山互缠纠。中道欲何依，赖兹同心友。珠玉时见投，缪戾亦予咎。驽马逐骅骝，竭力常恐后。
大兴隆寺斋居次韵简何中舍仲默
作者：潘希曾
朝代：明

古寺来春夕，溶溶月满亭。忽闻歌白雪，独坐叹晨星。蜡炬生花赤，沉烟作缕青。故人妨促席，肠断暮云停。
大庸山中大雾
作者：潘希曾
朝代：明

霏微山雾不成雨，蔽翳朝阳如许阴。初似半空横一练，怪来俄顷失千林。逢人莫辨惟闻语，饮酒虽多岂易禁。身在瘴乡须自遣，未能开口祗沉吟。
天津值雨
作者：潘希曾
朝代：明

满地风沙麦正苗，一番甘雨忽今朝。土膏顿觉三春足，河润谁誇九里遥。南国救荒应有望，几州遏籴转无聊。晚来喜剧还悲切，兀坐船窗看长潮。
太仆旧廨
作者：潘希曾
朝代：明

两年离此忽重来，门巷春深次第开。覆屋重茅新易瓦，临池高槛旧登台。笑谈谩喜宾僚盛，南北徒惊岁月催。燕语梁间如识主，更将飞舞送馀杯。
奉寄戚宪副先生
作者：潘希曾
朝代：明

八十将登鬓未华，近来强健更堪誇。春游不拄鸠头杖，夜坐犹烹蟹眼茶。林下相从知有日，客边闻说喜无涯。郎君巳解传簪笏，看到曾玄事不赊。
安山闸与薛掌科子纯陈侍御廷禄酌柳下
作者：潘希曾
朝代：明

柳岸追凉偶共来，一樽分坐绿阴隈。歌声欲彻云中去，望眼真从天际回。客路光阴三日阻，诗家花鸟二公裁。安山此集成佳会，莫讶河枯闸未开。
客夜独酌
作者：潘希曾
朝代：明

为客有长夜，出门无故人。多情千里月，送此一杯春。大梦难醒世，虚舟不定身。颓然倚篷底，犹自忆垂纶。
宿九溪安福所
作者：潘希曾
朝代：明

青山官舍雨疏疏，扫地焚香客到初。秋意萧条一年暮，土风荒陋九夷居。扶持病骨多将药，爱惜清宵祗读书。忽忆故园兄弟乐，不知萸菊近何如。
宿布村
作者：潘希曾
朝代：明

泥涂日已夕，草阁雨犹寒。美睡方知倦，羁栖自鲜欢。泉声回涧底，花气蔼林端。往路还何许，沉沉夜欲阑。
宿神乐观次前韵
作者：潘希曾
朝代：明

不到仙家久，清虚尚此亭。十年浑昨日，一宿又明星。醒眼当谁白，寒松比旧青。出门尘境别，勒马几回停。
宿迁道中大水
作者：潘希曾
朝代：明

大水来天上，平原汇百川。离离波下黍，汎汎树头船。野市迷崔镇，孤城浸宿迁。流离愁此日，何以禦来年。
寄从子燧絅辈
作者：潘希曾
朝代：明

千里题诗寄阿咸，喜看兰玉在阶前。力行孝弟光门阀，多读诗书继祖传。叔父龙钟何足法，尔曹豹变各争先。相携亦有东山兴，留滞天涯又两年。
寄朴庵章都宪以道
作者：潘希曾
朝代：明

二纪同年几故人，天涯踪迹苦参辰。閒愁误遣霜侵鬓，渴想空疑月写神。再历容台惭忝窃，宏开宪府仰经纶。何时一笑重逢地，酒盏诗篇取次陈。
寄程甥文德
作者：潘希曾
朝代：明

不多年纪好文章，珍重吾家坦腹郎。志笃尚须开万卷，学成何止擅三场。功名世济方为孝，冰玉人看亦有光。别后自嗟心力倦，犹能刮目日相望。
寄赠张主簿锐兼柬吉大尹师召
作者：潘希曾
朝代：明

遥怜宝婺鸾栖久，忽睹金陵雁信来。膏泽剩遗桑梓福，转输仍足国家财。酒醒淮浦西风冷，诗到吴江落叶催。重扫县斋应卧治，长官今有鲁恭才。
寄赠朱良矩改令丹阳
作者：潘希曾
朝代：明

暂别仙班绾县章，泌阳期月又丹阳。恢恢馀地牛刀底，籍籍才名豸绣场。夜雨十年空梦寐，暮云千里益凄凉。江头香草堪纫佩，已觉流芳自此长。
寄赠毛砺庵太卿
作者：潘希曾
朝代：明

二年滁上漫追随，绿水青山到处诗。囧命远将官事简，欧亭频过客情怡。有才未许长閒散，大拜真堪托保釐。慨我重来公已去，祗凭诗卷说相思。
寄赠钟处士
作者：潘希曾
朝代：明

富川云水草堂深，想见先生抱膝吟。献玉未明和氏泣，绝弦谁识伯牙心。渔舟小泛沿荷浦，书卷閒开傍竹阴。搔首日高犹散发，更无魂梦到朝簪。
寒夜不寐
作者：潘希曾
朝代：明

朔风无赖搅清眠，败壁残灯共客边。雪色在窗天易曙，更声到枕夜如年。重依凤阙惭尸位，乍别鲈乡忆钓船。幽梦不成魂欲断，无凭身世转茫然。
寿司空陕西李公
作者：潘希曾
朝代：明

关西自昔盛贤豪，晚节如公一世高。八座勋名垂竹帛，七旬风月老林皋。眠云华岳仙为侣，屑玉蓝田露作膏。笑看斑斓环膝下，年年介寿进春醪。
寿婺源补斋潘先生
作者：潘希曾
朝代：明

三十年前忆盍簪，郎君相见喜腰金。鲤庭诗礼流风远，莱彩趋承爱日深。紫诰回鸾荣宠锡，丹崖舞鹤伴閒吟。秋来好饮黄花酒，莫遣繁霜两鬓侵。
寿昌河
作者：潘希曾
朝代：明

初辞寿昌驿，复渡寿昌河。岸静连苍竹，潮平漫绿波。墟人喧鸟语，海舶起渔歌。行尽天涯路，春风亦自和。
寿王司训八十
作者：潘希曾
朝代：明

八十初分度，康强见几人。瞳方仍转碧，发短任垂银。半子多朝贵，诸郎有席珍。投来簪绂久，潇洒出风尘。
寿菊庄温少参先生
作者：潘希曾
朝代：明

恩命重沾八十初，此身已乞廿年馀。地曹旧借筹边著，河省曾停泣罪车。锦水一竿供晚钓，菊花三径傍云锄。可应老去浑忘世，雏凤回翔在禁庐。
寿蒲庵王封君八十
作者：潘希曾
朝代：明

白发乌纱陆地仙，逍遥心迹寄林泉。蟠桃有待三千岁，甲子重过二十年。阅世方曈超色界，长生灵药在丹田。老莱膝下能儿戏，更向黄堂启寿筵。
寿谢母太孺人
作者：潘希曾
朝代：明

板舆迢递海东仙，帝里恩光照寿筵。天近重阳才二日，人过七帙已三年。菊花泛酒黄封好，锦服趋庭綵戏便。一曲南山漫相祝，可酬当日柏舟篇。
寿邃庵杨阁老七十
作者：潘希曾
朝代：明

黄阁归来近十霜，稀年方进九霞觞。未应宰相山中久，已觉神仙世外长。笔底丝纶留禁署，胸中兵甲在遐方。梅花时节诗兼酒，江上重开绿野堂。
小斋遣兴
作者：潘希曾
朝代：明

窗畔然香枕畔书，小斋无事日长初。冥心似欲迷庄蝶，刮目犹堪校鲁鱼。役役浮生聊自遣，悠悠终古竟何如。重门在告经旬闭，一任傍人笑索居。
尝笋
作者：潘希曾
朝代：明

济上初参玉板禅，寻常罕见转堪怜。药栏夜茁惊雷早，茶碗晨供带露鲜。贡到冰船知几日，赐沾金阙忆当年。饱谙世味还何慕，只有从来水竹缘。
尝鲥鱼次汪二卿天启韵
作者：潘希曾
朝代：明

兼程携至已昏黄，命酒犹堪月下尝。彭老骨多非所恨，西施乳腻恐难方。绿兼笋缕烹调美，红点椒花七箸香。安得江头看起网，百篇咀嚼老诗狂。
山中六言二首
作者：潘希曾
朝代：明

山日欲落未落，梅花一枝两枝。怅望幽人不见，碧溪流去多时。败叶漫山不扫，孤云在岫方閒。采药仙人何处，黄昏独鹤飞还。
山中六言二首·其一
作者：潘希曾
朝代：明

山日欲落未落，梅花一枝两枝。怅望幽人不见，碧溪流去多时。
山中六言二首·其二
作者：潘希曾
朝代：明

败叶漫山不扫，孤云在岫方閒。采药仙人何处，黄昏独鹤飞还。
山窗
作者：潘希曾
朝代：明

日色满花枝，山窗睡起迟。发经秋易脱，身未老先衰。可是陶潜醉，惟应鲍叔知。閒中亦多事，客至与围棋。
山行即事
作者：潘希曾
朝代：明

山深少行迹，猿鹤自为群。老树封苍藓，长藤挂白云。人烟寒不起，日色午难分。跋涉虽艰苦，翛然远世纷。
山行柬刘侍御克温
作者：潘希曾
朝代：明

两日山行罢咏诗，不知诗句剩相随。晓鸿摩月悲鸣处，秋叶吟风欲堕时。万里羊肠谙客况，百年犬齿敢吾私。联镳幸有刘公干，倡和时时妙色丝。
岸柳二首
作者：潘希曾
朝代：明

岸柳绿丝丝，春风不断吹。昨来谁此别，留得折残枝。湖上绿烟丝，迎风不自持。别离无意管，解斗好腰肢。
岸柳二首·其一
作者：潘希曾
朝代：明

岸柳绿丝丝，春风不断吹。昨来谁此别，留得折残枝。
岸柳二首·其二
作者：潘希曾
朝代：明

湖上绿烟丝，迎风不自持。别离无意管，解斗好腰肢。
巫峡
作者：潘希曾
朝代：明

下峡初惊滟滪过，压船巫岫郁嵯峨。荒唐事往馀云雨，欸乃声高出漩涡。三蜀规模诸葛在，百年感慨杜陵多。酒醒日暮长安远，愁听渔翁作楚歌。
已卯元日次除夕韵
作者：潘希曾
朝代：明
体裁：七言律诗

颇怪屠苏到手迟，流年输与鬓毛知。江湖寄迹舟常系，勋业惊心镜自持。进德敢歌淇水竹，忧时空愧鲁园葵。半生漫浪诗千首，如此男儿未是奇。
巴夷
作者：潘希曾
朝代：明

巴夷依洞险，茶漆足营生。不解通名字，粗知听使令。狼心终叵测，鸟语自相惊。未暇图王会，编诗记远行。
幽兰
作者：潘希曾
朝代：明

幽兰在空谷，值此秋气悲。风霜不知惜，萧艾争相欺。空然蕴国香，芜没弗见知。所性良独静，默默含贞姿。客从远方来，尘眼惊见之。欲佩不忍纫，三臭徒嗟咨。
广州小金山
作者：潘希曾
朝代：明

乐山何必高，山高徒峻嶒。乐水何必深，水深或崩腾。岭南小金山，一水碧洄萦。香火何代寺，空阶蚀潮痕。地绝往来少，林幽鸟弄音。登眺凌虚空，恍在扬子心。还疑清浅流，盈盈到蓬瀛。
广州海珠寺
作者：潘希曾
朝代：明

钜海环山寺，丛筠护石提。混涵天上下，升坠日东西。到恨浮槎晚，归疑去路迷。萍踪久漂泊，愧尔定僧栖。
庆寿图为郭处士赋
作者：潘希曾
朝代：明

竹有高节梅有香，岁寒之松郁苍苍。先生比德梅与竹，先生致寿松俱长。春风吹筵酒波绿，画图辉映人如玉。醉来饱嚼千年苓，索笑梅花闲杖竹。
庚辰岁同仲实兄谒祖墓述怀
作者：潘希曾
朝代：明

故里同过岂偶然，郊行仍及立春前。鸰原旧事追当日，马鬣遗封望紫烟。种秫有田堪客醉，聚书充栋任儿传。廿年南北知何补，归老深期了宿缘。
廨舍梅久不开戏述
作者：潘希曾
朝代：明

山城春到一旬强，墙角官梅尚未香。索笑几回虚杜老，惊时今已负何郎。空怜冻萼凝红蜡，安得南枝出靓妆。商鼎有须应忌早，故含元气混群芳。
归意
作者：潘希曾
朝代：明

云冷日光薄，冬残归意忙。过江随钓艇，见竹认山房。雁足书曾寄，羊肠险亦尝。未须楼独倚，随遇是行藏。
归途得家兄书
作者：潘希曾
朝代：明

千里书来日，三江岁晏时。开缄知别恨，渴见数归期。不尽原鸰意，虚烦塞马疑。水云耕钓处，从此得追随。
得徽子书走笔荅之
作者：潘希曾
朝代：明

儿子书来劝我归，不堪衰病尚依违。幸逢明主真难报，得谢清时会有几。六月又颁南国笋，三春空老北山薇。欲知退食委蛇地，禁柳垂城转夕晖。
忧旱
作者：潘希曾
朝代：明

农人幸麦秋，刈穫及未雨。既刈天转晴，暂饱终恐馁。盻盻五月来，赤地极千里。哀哉无辜民，为此旱魃苦。露祷良辛勤，讵睹南羊舞。作朝风雷发，淋漓夕方止。蹄涔乍渺漫，龟坼渐泥滓。麻菽仅可播，分秧尚无水。三日雨不继，粳稻知已矣。丰山灵滁阳，兴云恒自此。下有柏潭龙，变化莫可拟。冥冥果何意，为惠不终始。岂无沟洫利，世远孰经理。亦有桔槔功，惰农弃不举。人谋或未臧，天乎吾何吁。素食愧官守，对之空汗泚。
悯赣市火
作者：潘希曾
朝代：明

深院夜寂寥，漏下已二鼓。遥闻市声喧，起视出庭户。烟焰俄涨空，乘风恣翔舞。回禄殃我民，仓卒愧为主。下令速诸司，奔走胥救护。彻屋开火道，绠缶竞相助。移时火幸熄，焦烂良已苦。吾闻天降灾，失政由官府。赤子却何辜，啼号靡宁宇。恨无帡幪力，为尔奠焦土。
感事次曹霜厓韵二首
作者：潘希曾
朝代：明

记得仙人教下棋，应酬玄处在先知。错教费尽红尘力，犹有临终悔著时。江干岁晚众芳残，闭户经旬意鲜欢。留得后园含翠柏，往来只合共君看。
感事次曹霜厓韵二首·其一
作者：潘希曾
朝代：明

记得仙人教下棋，应酬玄处在先知。错教费尽红尘力，犹有临终悔著时。
感事次曹霜厓韵二首·其二
作者：潘希曾
朝代：明

江干岁晚众芳残，闭户经旬意鲜欢。留得后园含翠柏，往来只合共君看。
慈利县
作者：潘希曾
朝代：明

百里慈阳地，巉岩半不毛。天垂南裔尽，山插北辰高。种粟惟便火，耕崖秪惯刀。驩兜墓犹在，掩鼻过秋蒿。
戊寅元日二首
作者：潘希曾
朝代：明

旅食逢元日，常朝忆旧班。四旬三又至，百岁几曾閒。幸际唐虞盛，叨陪季孟间。读书何事业，玩愒厚吾颜。拙宦依淮海，流年见戊寅。晴占鸡日好，春入蚁觞新。岁月输谁手，乾坤任此身。官閒城市远，寮友自相亲。
戊寅元日二首·其一
作者：潘希曾
朝代：明

旅食逢元日，常朝忆旧班。四旬三又至，百岁几曾閒。幸际唐虞盛，叨陪季孟间。读书何事业，玩愒厚吾颜。
戊寅元日二首·其二
作者：潘希曾
朝代：明

拙宦依淮海，流年见戊寅。晴占鸡日好，春入蚁觞新。岁月输谁手，乾坤任此身。官閒城市远，寮友自相亲。
戊辰元日靖州作
作者：潘希曾
朝代：明

旅食南陲忽自惊，光阴抛掷又新正。五更初下瞻天拜，三殿还思导驾行。箫鼓人家春似海，桃符门户日初晴。天时人事应同泰，蹇拙何因答圣明。
戊辰冬至丹阳作
作者：潘希曾
朝代：明

乾坤佳节客中临，感慨虽多喜亦深。晓日己回南至景，冻云应散朔方阴。五湖风月一杯酒，双阙烟霄万里心。添线光阴长几许，漫教閒里课清吟。
扬子江晚眺
作者：潘希曾
朝代：明

问津到扬子，眼界亦奇哉。海月潮推上，江天浪拍开。山浮两螺髻，舟泛一虾杯。十载频南北，閒吟有此回。
扬青道中夜泊
作者：潘希曾
朝代：明

小泊空村待月行，无端风浪夜还生。舟人系缆频相唤，铃卒巡更忽自惊。天近神京偏浩荡，水通沧海却回萦。阴晴未卜朝来事，閒倚篷窗看启明。
抱拙
作者：潘希曾
朝代：明

抱拙从人笑，投閒得自由。学仙时叩齿，延客误科头。竹院藜床晚，芸窗茗椀秋。济时无上策，聊共曲生谋。
抱拙
作者：潘希曾
朝代：明
体裁：五言律诗

抱拙从人笑，投閒得自由。学仙时叩齿，延客误科头。竹院藜床晚，芸窗茗碗秋。济时无上策，聊共曲生谋。
携张嘉运游醉翁亭
作者：潘希曾
朝代：明

雨里登山亦自奇，古亭岑寂话深卮。廿年离合谁能料，一饷阴晴未可期。鸟唤白云高木落，僧归青壁暮钟迟。酒阑漫复联镳去，明日秋风两地思。
携酒过曹霜厓即席次韵
作者：潘希曾
朝代：明

经旬阴雨妨乘兴，此日壶觞径款门。万里风烟行处乐，几年离合梦中论。閒将象局消长昼，漫逐莺声过小园。醉倒竹根应不恶，明朝重到看生孙。
数日梅犹未开叠前韵
作者：潘希曾
朝代：明

经冬相对意差强，半月东风未放香。远信不堪传驿使，幽期如待探花郎。日斜篱落贪春睡，月冷黄昏怯晚妆。为尔兴怀怀作恼，强裁诗句荅年芳。
新年作
作者：潘希曾
朝代：明

岁事属更始，东风扇微和。郊原萋动色，桃李艳已花。游子行万里，眷之感慨多。感慨故有怀，简书可柰何。尺素托双鲤，沦没愁长波。肃肃随阳雁，迟予同尔徂。
施州通天洞
作者：潘希曾
朝代：明

洞门閒倚白云开，洞里残碑半绿苔。奇绝自然超识界，渺茫何处有蓬莱。窍通天表窥何极，泉去人间挽不回。万里停骖一回醉，试题青壁记曾来。
日暮
作者：潘希曾
朝代：明

日暮北风狂捲沙，乾坤落落泛吾槎。犹馀习气倾湖海，未觉头颅逼岁华。肠到九回空自断，肱虽三折不须嗟。一箪粗粝终朝饱，剩有青门百亩瓜。
早春次韵荅李内翰序庵
作者：潘希曾
朝代：明

吹面东风渐可迎，春来天气快新晴。欣欣柳色如相得，脉脉河流亦有情。登眺我犹妨阮屐，校雠君不让韩檠。久同禁署非沦滞，岁月令人重友生。
早春闻鸟
作者：潘希曾
朝代：明

庭树朝来好鸟鸣，似闻相唤不知名。神机妙处应须玩，昨夜春雷送一声。
早行
作者：潘希曾
朝代：明

早行乘月晚乘风，残暑无烦苦若翁。万里边关羸马底，一秋光景乱蝉中。长安北望云何极，衡岳南来雁不通。独有寸心堪百鍊，乾坤随处是帡幪。
春日写怀二首
作者：潘希曾
朝代：明

半世浮名梦未醒，他乡春色眼犹青。自从河济收功后，赢得馀閒点内经。衰病辞官本自宜，慰留有旨敢言私。济州官柳沿河绿，又见春风此度吹。
春日写怀二首·其一
作者：潘希曾
朝代：明

半世浮名梦未醒，他乡春色眼犹青。自从河济收功后，赢得馀閒点内经。
春日写怀二首·其二
作者：潘希曾
朝代：明

衰病辞官本自宜，慰留有旨敢言私。济州官柳沿河绿，又见春风此度吹。
春日即事
作者：潘希曾
朝代：明

林下光阴味转长，春来物我两相忘。烟波戏藻鱼知暖，花径衔泥燕窃香。白日一壶陶令醉，青山双屐阮孚狂。荷锄邻叟归来晚，见说农桑事渐忙。
春日马上口占
作者：潘希曾
朝代：明

轻阴阁雨不成晴，寒暖相持意未平。马上逢春难把玩，花边著眼自分明。争教归去能如雁，不觉蹉跎到听莺。愧尔野人生计好，缓鞭黄犊傍门耕。
春深二首
作者：潘希曾
朝代：明

落红无数委东流，狂尽杨花风亦休。春色老来堪爱处，绿阴门巷似清秋。唤歇鸠声雨点疏，春阴漠漠日长初。晓衙放罢都无事，多读山窗几卷书。
春深二首·其一
作者：潘希曾
朝代：明

落红无数委东流，狂尽杨花风亦休。春色老来堪爱处，绿阴门巷似清秋。
春深二首·其二
作者：潘希曾
朝代：明

唤歇鸠声雨点疏，春阴漠漠日长初。晓衙放罢都无事，多读山窗几卷书。
春风
作者：潘希曾
朝代：明

底事春风喜叫呶，乍闻南陌忽东郊。重茅捲去随羊角，古木摧残堕鹊巢。料峭不禁轻酒力，飘零馀恨付花梢。寻常少出愁吹倒，多半韶光睡里抛。
晓发大田
作者：潘希曾
朝代：明

晓色满征衣，行人在翠微。不缘幽径引，真被乱山围。露重林稍滴，云轻水面飞。天涯知近远，但望夜郎归。
晓发清河
作者：潘希曾
朝代：明

破晓发孤艇，春和风不惊。推篷烟树湿，荡桨浪花明。野色入淮迥，河流带济清。江湖万里去，独抱古人情。
晓舟漫兴
作者：潘希曾
朝代：明

溽暑逾三伏，新凉生五更。卧便衾布薄，起觉帽纱轻。树拥孤村秀，霞横极浦明。官舟两月路，今日渴心清。
晚泊
作者：潘希曾
朝代：明

长河冻鳞起，断岸晚舟维。静爱鸦栖定，閒嗔月上迟。固穷终省事，多病始知医。短笛谁家子，多情过我吹。
晚菊
作者：潘希曾
朝代：明

东篱细蕊几黄昏，过却重阳开渐繁。晓袂半沾和露采，吟杯初泛带香吞。娱情不减陶潜兴，惜晚难同杜甫论。短鬓经秋还耐否，一枝簪罢手重扪。
晨霜
作者：潘希曾
朝代：明

晨霜忽被野，万木含冻姿。晖晖日初映，策策风长吹。昨来三日雾，消散今何之。虽云历瘴乡，不复疑斯时。玄冥主冬令，青女出以期。百物庶有遂，吾亦慰吾私。阴阳异所用，天心贵推移。冰霜结春夏，适足为疠疵。至理谅斯在，天人岂殊岐。
曹亚卿第赏梨花
作者：潘希曾
朝代：明

梨花盈盈雪一树，照日不消半含露。香气氤氲百和馀，隔墙暗逐东风度。桃夭杏艳多名园，春深狼藉空愁烦。醒心忽到池塘路，疑是江梅初返魂。休将一枝看带雨，长门掩泣谁为主。莫待溶溶月满庭，素娥心事尤孤苦。快哉君家今日晴，酿泉之酒花边倾。更饶齿颊有张谷，梦回犹足消馀酲。
曹霜厓以诗谢茗并致佳酒次韵
作者：潘希曾
朝代：明

春睡昏昏颇泥人，叩门诗到日加辰。愧无琼玖偿投李，赖有交游托饮醇。馈茗敢誇阳羡胜，分醅真出酿泉新。枯肠醉里还堪润，月夕风晨此兴均。
望云图为张掌科季升题
作者：潘希曾
朝代：明

东华尘土红作堆，生绡咫尺青山开。山头秋气洗天碧，惟有白云閒往来。临风引领者谁子，思亲梁公无乃似。谏议平生忠孝心，依稀写出丹青里。
朝天宫看梅呈崔萧二光禄刘尚宝
作者：潘希曾
朝代：明

见说寻梅高兴生，况逢三益挈同行。蓬莱乍到乾坤别，姑射遥临水月清。信杳江南肠欲断，春回冀北眼偏明。一尊留恋归来晚，带得幽香两袖盈。
杖藜
作者：潘希曾
朝代：明

梦破馀酲在，杖藜临晓风。关心春圃绿，扫迹市尘红。听鸟胜丝竹，栽花亦事功。未须论管乐，祗合卧隆中。
枕上作
作者：潘希曾
朝代：明

忽忽梦初觉，沉沉夜未央。孤砧晴捣月，残角冷吹霜。酒醒相如渴，诗成杜甫狂。帝城惊渐远，所喜近江乡。
枕上作
作者：潘希曾
朝代：明

窗涵残月夜悠悠，古木空山万籁收。身似虚舟横野渡，梦凭欹枕到丹丘。天边鹓侣违经岁，江上鱼书动一秋。叨守閒官惭肉食，拥衾无寐欲奚谋。
林节妇挽词
作者：潘希曾
朝代：明

天地无穷恨，何年返藁砧。箕裘遗腹事，铁石到头心。持此堪生死，留名亘古今。表门贞节字，愧杀白头吟。
柏堂雨露为京口曹少卿母赋
作者：潘希曾
朝代：明

誓将苍柏植秋堂，谁料多年雨露瀼。心苦暗期冰雪会，叶香高称凤雏翔。昭回北极来恩诰，酌尽中泠是寿觞。终古纲常还此母，正须重咏柏舟章。
柏子潭次霜厓韵
作者：潘希曾
朝代：明

柏子成林俯碧潭，天光澄彻镜中涵。千年胜地来游晚，万里尘容欲照惭。雷雨震惊龙或跃，江山题品我犹堪。高皇注矢甘霖应，长与滁人作美谈。
梁家庄阻风次韵荅湛内翰元明
作者：潘希曾
朝代：明

小儿造化虽靡常，阴晴变幻略相当。顺风千里忽一阻，达观不用回愁肠。美人俟我河南渚，青眼柰此黄尘妨。须臾风定尘亦息，凌云万里同翱翔。
梅始开叠前韵
作者：潘希曾
朝代：明

梅花照眼忽枝枝，冠绝中园不论迟。香远自缘冰雪助，格高偏与水云宜。临芳合有金声赋，送酒何惭玉液卮。湖上孤山应更好，偏舟终拟遂吾私。
梧州吕仙亭次韵酬薛佥宪子纯
作者：潘希曾
朝代：明

郁郁苍梧山，高高吕仙台。山川故无恙，仙人去不回。空馀千岁松，根深茯苓埋。当时鹤不见，白云昼成堆。故人拉我游，一笑万里来。兹辰属岁暮，瞻望徒徘徊。宇宙难可穷，人生亦劳哉。谢君斗酒意，临风渺予怀。
樗林散人为严处士赋
作者：潘希曾
朝代：明

散木岂无用，散人何可羁。树来广莫野，看到逍遥时。朝市甘抛弃，烟霞足护持。高风千载上，谁嗣考槃诗。
横州道中见日光识喜
作者：潘希曾
朝代：明

苍梧南来一千里，扁舟牵挽穷山水。蛮烟瘴雨动浃旬，长昼冥冥无午已。仆夫泥涂蓑作衣，青蕉裹饭不疗饥。萧条行李润生醭，寂寞炊灶寒无辉。愁予兀坐篷窗下，忽睹阳光射云罅。千林生色岚雾开，须臾变幻疑昏夜。人言此方风土乖，冬雨苦久晴颇佳。乍晴不堪还乍热，郁蒸疠气生阴厓。我望青天再下拜，太阳高照元无外。蕞尔遐荒特可怜，覆盆何碍乾坤大。
横州马伏波祠
作者：潘希曾
朝代：明

乌蛮滩上伏波祠，万里南来酹一卮。薏苡不妨成贝锦，功名终许勒宗彝。云连草树疑精爽，地杂华夷仰护持。屈指云台旧时将，几人庙食尚天涯。
次前韵
作者：潘希曾
朝代：明

佳期积雨晴，灯月烂春城。独酌同民乐，长吟任仆更。江湖一念在，时序二毛生。莫弄梅花笛，东风易薄情。
次安南坡垒驿
作者：潘希曾
朝代：明

万里安南第一程，停骖此日快新晴。喧林鼓吹晨分队，耀野旌旗夜宿兵。土俗衣冠犹自异，春风草木有馀荣。乾坤覆载何遐迩，正北红云是玉京。
次日仍雨叠前韵
作者：潘希曾
朝代：明

怀抱经春不自开，晓窗风雨正愁梅。香魂避湿应归尽，粉艳惊吹易落来。铁石广平心故在，湖山和靖兴难陪。阴晴等尔吾游倦，为汝须登月下台。
次李序庵退朝韵
作者：潘希曾
朝代：明

天上楼台五凤攒，回头咫尺俯长安。太平宇宙难为象，岁晏冰霜苦不寒。日过午门初放杖，云连甲第尽峨冠。空谈仁义何裨补，惭愧重来旧谏官。
次韵东峰二卿观竹
作者：潘希曾
朝代：明

杖履风流到竹园，不知春色去还存。繁华扫地谁为主，苍翠临池自长孙。鹤唳时随清籁发，茶烟閒傍午阴屯。偶然乘兴皆萍迹，恋此谁能咏谢墩。
次韵信山太卿重葺竹所
作者：潘希曾
朝代：明

竹窗零落苍苔合，无复潇湘风雨枝。阶下锦绷才几个，凭君长养看猗猗。
次韵咏徐秋官厅事槐柏二首
作者：潘希曾
朝代：明

西曹清景属槐堂，酒兴诗情取次偿。细蕊缀黄临短槛，新梢抽绿过东墙。午阴谩喜先秋桂，春色何妨后野棠。日永风清官事了，羡君挥麈据胡床。夭乔满目孰媸妍，偃蹇寒姿特可怜。空谷移根天自别，古堂分影地逾偏。终于晚节知君子，不向春风竞少年。剩与诗家添好兴，四时苍翠锁云烟。
次韵咏徐秋官厅事槐柏二首·其一
作者：潘希曾
朝代：明

西曹清景属槐堂，酒兴诗情取次偿。细蕊缀黄临短槛，新梢抽绿过东墙。午阴谩喜先秋桂，春色何妨后野棠。日永风清官事了，羡君挥麈据胡床。
次韵咏徐秋官厅事槐柏二首·其二
作者：潘希曾
朝代：明

夭乔满目孰媸妍，偃蹇寒姿特可怜。空谷移根天自别，古堂分影地逾偏。终于晚节知君子，不向春风竞少年。剩与诗家添好兴，四时苍翠锁云烟。
次韵咏王侍御彦声行台松
作者：潘希曾
朝代：明

苍松带老色，偃蹇繁华天。落日欹翠盖，疏风泻清泉。迥无尘俗累，杳与云气连。岁寒千载意，鲁论有遗编。君家旧槐庭，此树宜光前。
次韵寄项司训聘之
作者：潘希曾
朝代：明

故人过我竹间庐，襟抱重开十载馀。亲老共荣毛义檄，官清仍载邺侯书。潇湘景好何妨远，邹鲁风回定不虚。去矣一毡堪卧起，等閒尘土莫驱车。
次韵张亚卿寓怀见寄
作者：潘希曾
朝代：明

抱瘵秋欲暮，閒居寡朋俦。当轩理朱弦，聊以写我忧。明月忽在袂，好风如相求。神交有形外，曲终不待酬。轮蹄纷九逵，役役无时休。谁能谢来往，颇厌红尘浮。蔼蔼篱下菊，气味何芳柔。采之遗所思，庶为遐龄谋。
次韵曹贰卿病愈见寄
作者：潘希曾
朝代：明

断送三秋一雨中，林端策策夜鸣风。流年不管人间世，往事真成塞上翁。病喜沈郎怜带孔，閒教杜甫忆郫筒。东园笑语须相过，未老黄花尚几丛。